ועדת הפנים והגנת הסביבה, כנסת 19, פרוטוקול מספר 386, 2014-10-27 12:00

מירי רגב: שלום לכולם.

מירי רגב: חברים, צהריים טובים.

מירי רגב: הכנסת פתחה היום את מושב החורף, מושב התקציב, מושב שמן הסתם יעלה סוגיות רבות גם לדיון ציבורי, גם לדיון פרלמנטרי.

מירי רגב: אני מאחלת לכל חברי הכנסת שנמצאים פה, ובכלל לכנסת שתעבור את המושב הזה בשלום.

מירי רגב: אני רוצה להודות לשר לביטחון הפנים שנמצא פה היום.

מירי רגב: אני יודעת שביטלת את טיסתך לחו"ל כדי להיות פה היום, אני שמחה על כך.

מירי רגב: צר לי שהמפכ"ל לא הצליח לעשות זאת, אבל הבנתי שהוא באמת לא יכול היה להימנע.

מירי רגב: הוא הוזמן לאיזשהו טקס הוקרה עם המקבילים הפלסטינים והוא לא היה יכול להימנע מכך.

מירי רגב: הוא יגיע לוועדה מן הסתם בשבועות הקרובים.

מירי רגב: אני שמחה שאתה נמצא פה היום.

מירי רגב: נמצא פה הסמפכ"ל, מנכ"ל המשרד.

מירי רגב: אני רואה פה את קצינך ועוזריך, מפקד מחוז ירושלים הנכנס – צ'יקו.

מירי רגב: האמת היא שאני ממש התבעסתי שמינית אותו לממ"ז ירושלים, למה?

מירי רגב: כי אני אוהבת אותו ואני עכשיו צריכה להתחיל לריב איתו וזה לא בסדר.

מירי רגב: אני מקווה שאנחנו לא נריב ואני מקווה שאנחנו נמשיך במערכת היחסים כפי שהיא היתה עד עכשיו.

מירי רגב: בסך הכול צ'יקו הוא קצין מצוין ואני שמחה על המינוי שלו.

מירי רגב: אני מאחלת לך בהצלחה.

מירי רגב: עם המפכ"ל סגרתי שגם נעשה פרידה מסודרת מממ"ז ירושלים - פריינטה - שבסך הכול פעם ועשה והשקיע למען הביטחון בירושלים, וצריך גם לו להגיד תודה.

מירי רגב: אני מקווה שאנחנו נעשה את זה כשהמפכ"ל יחזור בצורה מסודרת, גם בין הממ"ז הנכנס לממ"ז היוצא.

מירי רגב: בהזדמנות זו אני גם רוצה להודות.

מירי רגב: נמצא פה גם אבי, נמצא פה גם ממ"ז עיר דוד, ואנחנו מן הסתם נפגשים רבות פה בוועדה ובשטח.

מירי רגב: תודה שגם אתה הגעת.

מירי רגב: אני מאחלת באמת לכולם בהצלחה.

מירי רגב: אני מודה גם לראש עיריית ירושלים ניר שהגיע יחד עם כל הצוות שלו, סגנו תורג'מן, חברי מועצת העיר רמי, סגנו והמשנה.

מירי רגב: מי המשנה ומי הסגן?

ניר ברקת: יש פה שני סגני ראש עיר: רחל עזריה וגם יאיר תורג'מן, וגם המשנה לראש העיר קלמנוביץ, ורמי לוי יושב ראש הקואליציה, המנכ"ל, וראש הצוות.

מירי רגב: סליחה שהצגתי רק את תורג'מן - אז גם הנוספים שנמצאים כאן.

מירי רגב: ברוכים הבאים לכל הצוות מהעיר ירושלים שהגיעו לכאן.

מירי רגב: כמובן לרז נזרי.

מירי רגב: יש לכם הרבה צרות ביועמ"ש עכשיו, ובכל זאת הגעת לפה – אני שמחה.

<רז נזרי: איתך תמיד נעים להיות.

מירי רגב: אני שמחה שהגעת לפה.

מירי רגב: בכל זאת צריך לתת כאן כמה תשובות לא פשוטות פה בוועדה הזו.

מירי רגב: ברוך הבא לוועדה, ובאמת כל חברי הכנסת ולכל מי שהגיע לכאן היום לדיון.

מירי רגב: הדיון היום יתרכז בסוגיית הביטחון בעיר ירושלים.

מירי רגב: בחודשים האחרונים ראינו את הגברת גל האלימות בעיר ירושלים.

מירי רגב: אני אומרת "העיר ירושלים" כי מזרח ירושלים הוא חלק מהעיר ירושלים – למי שעדיין לא קלט את זה.

מירי רגב: העיר ירושלים, מבחינתי, מזרח, מערב, מרכז – זה עיר אחת.

מירי רגב: זו ירושלים בירתנו ואנחנו צריכים לשמור שהאזרחים יהיו שומרי חוק, בין אם הם יהודים ובין אם הם ערבים.

מירי רגב: כולם ישמרו על החוק, אין אף אחד מעל החוק.

מירי רגב: מי שמתפרע במזרח ירושלים, בטייבה, בתל אביב – לכולם צריכים להתייחס על-פי החוק.

מירי רגב: אין כאן כאלה שברצותם פועלים X וברצותם פועלים Y, ותיכף אסביר למה אני מתכוונת.

מירי רגב: צר לי על האמירה האומללה של ראש עיריית תל אביב שהוא לא ישלח את תלמידיו לסייר בעיר.

מירי רגב: זו אמירה אומללה משום שאנחנו נמשיך לשלוח את התלמידים לבקר בירושלים ונמשיך כולנו לסייר בירושלים ונשמור על הביטחון של כל מי שמגיע לירושלים כי זה תפקידה של המשטרה.

מירי רגב: הכי קל זה שלא יהיו יהודים בירושלים.

מירי רגב: אני מתארת לעצמי שזה לא התפקיד של המשטרה לרצות שלא יהיו יהודים בירושלים כדי לשמור על הסדר הציבורי.

מירי רגב: לכן, גם יהודים וגם ערבים יהיו בירושלים, במזרחה, בהר הבית, ותפקיד המשטרה הוא לשמור על השקט בירושלים.

מירי רגב: אני מתארת לעצמי שהיום השר אהרנוביץ' בוודאי יציג את עיקרי התוכנית שהבנתי מראש הממשלה שכינסתם דיון.

מירי רגב: דיבר איתי אתמול לוקר, דיבר איתי גם מנכ"ל המשרד.

מירי רגב: דיבר איתי אבי מנדלבליט ואמר לי שקיבלתם החלטות כאלה ואחרות ומן הסתם תציג את זה כאן היום.

מירי רגב: אנחנו גם נשמע מה עושה המערכת המשפטית.

מירי רגב: אחרי שהמשטרה עושה מאמצים כל כך רבים לתפוס כבר את אותם מיידי אבנים ואת אותם מפגינים, מה היא עושה איתם כדי שלא נראה אותם אחרי שעתיים שותים קפה בקניון במלחה.

מירי רגב: גם פה זו מערכת שצריכה להיות מערכת תומכת ולא מערכת שמפילה את כל החוק והסדר רק על המשטרה כאילו שלמערכת המשפט אין מה לעשות פה.

מירי רגב: אז יש מה לעשות פה ונשמע מה אתם מתכוונים לעשות פה.

מירי רגב: זה לא סוד שוועדת הפנים כבר שנה וחצי, מאז שהתמניתי, כולל זה שהיה לי ויכוח כאן לא נעים עם השר שאני מעריכה ומכבדת אותו.

מירי רגב: היה ויכוח לא פשוט על המצב הביטחוני במזרח ירושלים ובהר הבית.

מירי רגב: זה לא סוד שאמרתי לא פעם שיש אוזלת יד במשך שנים של משטרת ישראל והגופים האוכפים ועל המציאות העוגמה במזרח ירושלים ובהר הבית, משום שכשאנחנו מתחילים לחשוש להיכנס לעיסאוויה אז מחר לא ניכנס גם לתל אביב, וכשאנחנו לא מסבירים שאם הר הבית ייסגר ליהודים בגלל התפרעות של מוסלמים אז הר הבית ייסגר ליהודים ולמוסלמים כאחד.

מירי רגב: אנחנו צריכים להבין שחוק זה חוק ואין חוק במערב ירושלים ובמזרח ירושלים.

מירי רגב: כשאומרות לי סטודנטיות בביקור במזרח ירושלים שהן חוששות לצאת מהאוניברסיטה כי חוששים שיטרידו אותן, זו בעיה, וכשזורקים אבנים על הרכבת הקלה זו בעיה, וכשתושבים בפסגת זאב מרגישים שהם לא יכולים ללכת ולא יכולים לחיות בבטחה בירושלים זו בעיה.

מירי רגב: אז אפשר להסתתר ולהגיד: לא קרה כלום, הכול בסדר, ואפשר לעמוד מול המציאות ולהגיד: עד כאן.

מירי רגב: יכול להיות שעשינו מעשים מסוימים, התנהלנו בצורה כזו או אחרת - הבנו, חוק וסדר יחזור לירושלים, וגם השקט לכל אזרחי ירושלים, בין אם הם יהודים ובין אם הם ערבים.

מירי רגב: תהיה גם יד קשה מול אלימות, בין אם היא מהצד היהודי ובין אם היא מהצד הערבי, גם של המשטרה וגם של בתי המשפט, הפרקליטות והיועמ"ש – כולם כאחד.

מירי רגב: אף אחד לא מעל החוק.

מירי רגב: יכולנו לצפות את הפיגועים שהיו.

מירי רגב: אני אומרת לכם את זה עם כאב גדול וגם למשפחתה של התינוקת ולמשפחתה של הנערה, יכולנו לצפות את הפיגועים שהיו.

מירי רגב: אמרנו פה: חברים, תתייחסו ביד קשה לכל אלימות, בין אם זה יהודי ובין אם זה ערבי.

מירי רגב: אל תאפשרו לאלימות, לא במרכז ירושלים ולא במזרח ירושלים.

מירי רגב: אל תיתנו למסיתים ולערבים מוסלמים קיצוניים להחליט מתי הר הבית ייפתח ומתי הר הבית ייסגר.

מירי רגב: תיכנסו לעיסאוויה ולשכונות אחרות כי יהודי יכול להסתובב בכל מקום בארץ הזו כמו שערבי יכול להסתובב בכל מקום בארץ הזו.

מירי רגב: אז אמרו שאני קיצונית.

מירי רגב: אז עכשיו כשרובי ריבלין אומר את זה וראש הממשלה אומר את זה, אני מקווה שעליהם לא אומרים שהם קיצוניים כי ליברמן הוא בוודאי קיצוני.

מירי רגב: אני לא מצפה שהמשטרה תיתן חוות דעת על פוליטיקאים אלא שהמשטרה תבצע את תפקידה להגן על אזרחי המדינה הזו.

מירי רגב: אם המשטרה לא מסוגלת לעשות את זה אז יבוא השר לביטחון הפנים לראש הממשלה ויחשבו על פתרון אחר.

טלב אבו עראר: זו הרצאה או מה?

מירי רגב: לא, זה פתיחה.

טלב אבו עראר: זו הרצאה.

מירי רגב: זו פתיחה.

מירי רגב: אפס סובלנות לטרור בירושלים, אפס סובלנות לטרור ואלימות בכל מקום בשטח מדינת ישראל.

מירי רגב: אני אומרת את זה גם לך, רז.

מירי רגב: המערכת המשפטית לא נותנת גיבוי למשטרה.

<רז נזרי: זה בתחילת הדיון או בסוף הדיון?

מירי רגב: אני אומרת את זה בתחילת הדיון.

מירי רגב: בוודאי אני אגיד חלק מזה - - -

<רז נזרי: אולי בסוף הדיון זה ישתנה.

מירי רגב: אולי, הלוואי.

מירי רגב: אתה יודע מה?

מירי רגב: אני אמליץ עליך להדליק את המשואה ביום העצמאות.

מירי רגב: הלוואי וזה יקרה.

מירי רגב: יש לנו כוונה שזה יקרה.

<רז נזרי: לא, לא.

<רז נזרי: אני לא מתחרה בך.

מירי רגב: לא, לא הצעתי את מועמדותי עדיין.

מירי רגב: יכול להיות שזה יקרה בעתיד, לא בשלב זה.

מירי רגב: אנחנו מצפים שהמערכת המשפטית תיתן גיבוי למשטרה, וכשהמשטרה תופסת ועוצרת.

מירי רגב: ואני יודעת, אני הייתי עם פריינטה, ואני הייתי איתו אומנם לילה אחד, אבל אני מסתובבת הרבה במזרח ירושלים וראיתי מה עושים השוטרים.

מירי רגב: אין לי מילה רעה על השוטרים.

מירי רגב: מילה רעה אין לי להגיד על השוטרים, רק על דרך קבלת ההחלטות של המפקדים.

מירי רגב: מילה רעה אין לי על השוטרים.

מירי רגב: תיכף נשמע פה ונראה כתבה קצרה של חיילי מג"ב ומשטרה שאומרים: ידינו כבולות.

מירי רגב: אנחנו רוצים לעשות.

מירי רגב: הבעיה שלי היא לא עם השוטרים ולא עם הלוחמים.

מירי רגב: הם לוחמים מצוינים, הם אמיצים.

מירי רגב: הבעיה היא אל מקבלי ההחלטות – שיקבלו את ההחלטות הנכונות.

מירי רגב: כשיש החלטה של ממשלת ישראל שיהודים יעלו להר הבית, ואני לא מדברת על שינוי הסטטוס-קוו, לא מדברת על תפילת יהודים בהר הבית אלא על זה שיהודים יעלו להר הבית אז שיהודים יעלו להר הבית.

מירי רגב: ההר נסגר כי יש התפרעות על ההר.

מירי רגב: ומה אומרים לי במשטרה?

מירי רגב: אנחנו צריכים לשמור על הסדר הציבורי.

מירי רגב: אז כדי לשמור על הסדר הציבורי לא יהיו יהודים על ההר.

מירי רגב: זה לא הפתרון, הפתרון הוא שכשיש התפרעות על ההר ההר ייסגר ליהודים ומוסלמים כאחד.

מירי רגב: הקמנו ועדת משנה.

מירי רגב: לא שמתי שם את פייגלין וגם לא את עצמי, אלא את צור.

מירי רגב: צורי, זה עושה לך רע בבחירות.

מירי רגב: תעבור אחר כך למפלגה אחרת.

מירי רגב: שמתי שם את צורי, את נחמן שי, את זבולון.

מירי רגב: הם היו בוועדה והם הביאו המלצות.

מירי רגב: הם הציגו את זה בפני ועדת הפנים.

מירי רגב: ועדת הפנים קיבלה את ההמלצות ועדיין לא קיבלנו, ואני מקווה שהיום נשמע מהשר, ונשמע את זה בוודאי אחר כך מהמפכ"ל, מה הם מקבלים ומה לא מהמלצות של ועדת המשנה.

מירי רגב: כיצד אנחנו יכולים לבוא עם תפיסה שונה של העברת מסר שחוק וסדר במדינת ישראל נכון למזרח ירושלים ולמרכזה.

מירי רגב: לא ירביצו לשוטרים ולא יזרקו אבנים על שוטרים ולא יקללו שוטרים.

מירי רגב: תראו איך מתנהגים בעולם לשוטרים.

מירי רגב: אני לא אומרת שהשוטרים שלנו לא עושים טעויות, עושים טעויות.

מירי רגב: אבל נגן על השוטרים ונשמור על כבודם.

מירי רגב: כן, תפקיד השוטרים זה להגן על אזרחי המדינה הזו.

מירי רגב: קראתי הבוקר על מספר נושאים, וגם דיברתי על זה עם לוקר ועם אבי, שהממשלה מתכוונת להביא.

מירי רגב: השר, אתה תתייחס לנושא שהוצג היום בכלי התקשורת אז אני לא אחזור על זה.

מירי רגב: הוא דיבר על הנושאים המשפטים, על הנושאים המבצעיים, על הנושאים שראש עיריית ירושלים גם הוא בוודאי ירצה להתייחס.

מירי רגב: אני לא אציג את זה כאן כדי לתת לכם באמת להתייחס לעניין הזה.

מירי רגב: אני באמת מתכוונת שנצא מהישיבה הזו עם אמירות ברורות.

מירי רגב: השר, אני שמחה - אומנם שמעתי קלטת שהוציאו מתוך דיון סגור שלך - שמעתי מה אמרת לשוטרים ומה אמרת למפקדים.

מירי רגב: כי כשאני באה למשטרה הם אומרים לי: מדיניות השר היא שלא נגיע ונחתור למגע.

מירי רגב: אז באתי בטענות לשר: מה המדיניות הזו?

מירי רגב: מאיפה באה המדיניות הזו?

מירי רגב: האם מראש הממשלה?

מירי רגב: האם מיושב ראש המפלגה?

מירי רגב: האם מהשר?

מירי רגב: אומר לי השר: אני לא יודע על מה את מדברת.

מירי רגב: כבר לא ידעתי למי להאמין.

מירי רגב: מזל ששמעתי את הקלטת.

מירי רגב: שמעתי מה השר אומר למפקדים בהערכת מצב: תממשו את החוק והסדר במזרח ירושלים כמו בכל שטח מדינת ישראל.

מירי רגב: שמחתי לשמוע את זה, כבוד השר.

מירי רגב: צריך לוודא שאכן המשטרה מבצעת זאת.

מירי רגב: יגיע המפכ"ל והוא יסביר האם הוא מבצע או מיישם את החלטת השר או לא.

מירי רגב: אני רוצה להראות בבקשה בקצרה את הכתבה, אני רוצה להכניס את האנשים לקונספט.

טלב אבו עראר: האם אפשר לשאול מי הזמין את האורחים הנכבדים כאן?

מירי רגב: מה זאת אומרת?

טלב אבו עראר: הכוונה - אני לא רואה ביניהם ערבים, מוסלמים.

מירי רגב: כל מי שרוצה להגיע מגיע.

טלב אבו עראר: ועדת הפנים הזמינה - - -?

מירי רגב: אנחנו לא מזמינים אף אחד, כל מי שרוצה מגיע.

<קריאה: הערבים עסוקים בלזרוק אבנים.

טלב אבו עראר: שאלתי – ועדת הפנים הזמינה?

מירי רגב: כל מי שרוצה להגיע לוועדת הפנים מגיע.

מירי רגב: את מי אתה רוצה שאני אזמין ולא הזמנתי?

טלב אבו עראר: בכלל כל האורחים היושבים מול - אין ערבים, אין מוסלמים.

טלב אבו עראר: אין אף אחד.

מירי רגב: תגיד לי את מי אתה רוצה אני אזמין.

מירי רגב: אנחנו נראה עכשיו את הסרטון, בבקשה.

מירי רגב: (הקרנת סרטון מתוך התוכנית "צינור לילה" האינתיפאדה מעמדת השמירה, האינתיפאדה השקטה) עד ששוטרים ייהרגו הם יקבלו אישור להגיב.

מירי רגב: כדי שנבין - יורים על חיילים, על מג"ב, ואין להם אישור להגיב.

מירי רגב: אלו אזרחי מדינת ישראל בירושלים.

מירי רגב: תודה.

מירי רגב: קודם כל, אני רוצה לחזק את השוטרים ואת החיילים.

מירי רגב: אני באתי מהצבא ויש הוראות פתיחה בירי.

מירי רגב: כלומר, מה לעשות אם יורים עליך כדי להרוג.

מירי רגב: מה לעשות, אבן הורגת וסוף סוף הבינו את זה במערכת המשפטית.

<קריאות: נכון מאוד.

מירי רגב: סוף סוף תגיע הצעת חוק שאבן הורגת וישבו בכלא.

מירי רגב: הנה דוגמא למה שקרה – אבן הורגת.

מירי רגב: חיילי מג"ב ושוטרים צריכים לעמוד חשופים לבושה ולביזיון כזה ולא יכולים להגיב.

מירי רגב: זה מצב שלא יכול להיות.

<קריאה: כי לא מתקנים את החוק.

<רז נזרי: איזה חוק?

מירי רגב: זה לא קשור לחוק, אין כאן חוק.

מירי רגב: מי שיורה עליך במטרה להרוג, צריך לירות לכיוון רגליים.

מירי רגב: כך אני יודעת, כך זה בצבא.

טלב אבו עראר: את היום סוערת.

מירי רגב: לא, לא סוערת.

מירי רגב: המצב הוא סוער, ולכן צריך להגיד את האמת.

טלב אבו עראר: - - -בפתיחה כדי באמת לצבור נקודות, בגלל זה את - - -

מירי רגב: חברים, המציאות הזו לא יכולה להימשך.

מירי רגב: אני שמחה שראש הממשלה אמר שנחזיר את השקט

טלב אבו עראר: - - - תירגעי - - -

<מאיר אינדור: אולי תרגיע את החברים שלך.

מירי רגב: הרי לא אתן לך תמונה שאני מוציאה אותך מהוועדה.

טלב אבו עראר: הרי כולם כך, כבר הכירו אותך – סוערת, רועשת.

טלב אבו עראר: על מה?

<רמי לוי: מה אתה עושה עכשיו?

<רמי לוי: לא פרובוקציה?

<רמי לוי: מה שאתה עושה עכשיו זה לא פרובוקציה?

טלב אבו עראר: סתום את הפה שלך.

טלב אבו עראר: מי מדבר כאן?

טלב אבו עראר: מי אתה?

<רמי לוי: אני רמי לוי.

טלב אבו עראר: תסתום את הפה שלך.

<רמי לוי: אתה תסתום את הפה שלך.

טלב אבו עראר: סתום את הפה - - -

מירי רגב: סליחה רגע, אני מבקשת.

<מאיר תורג'מן: מי אתה?

יהודה גליק: אפס סובלנות לאלימות.

מירי רגב: אפס סובלנות לאלימות – נכון.

<מאיר תורג'מן: זאת הדוגמה, זאת הדוגמה.

מירי רגב: סגן ראש העיר, בבקשה.

מירי רגב: אני מבקשת שיהיה פה רגע שקט.

מירי רגב: הדיון היום הוא דיון ראשון בסדרת דיון שאנחנו נעשה.

מירי רגב: ועדת הפנים לא תרפה מהמציאות במזרח ירושלים.

מירי רגב: כל שבוע נזמן את הבכירים עד שיהיה שקט במזרח ירושלים ובהר הבית.

מירי רגב: אנחנו עוברים עכשיו לסקירת השר, לאחר מכן ראש עיריית ירושלים, נעבור לחברי הכנסת, וכמובן גם אליך רז נזרי.

מירי רגב: כבוד השר, בבקשה.

יצחק אהרונוביץ': שלום לכולם, גברתי היושבת-ראש, אדוני ראש העיר, חברי הכנסת שנמצאים פה, לסמפכ"ל, למפקד מחוז ירושלים, מכובדי כולכם.

יצחק אהרונוביץ': אני רוצה לפתוח באמת בתנחומים למשפחת הילדה חיה זיכרונה לברכה, ואני ביקרתי את המשפחה, את ההורים, והתיירת קרן ימימה שנפטרה אתמול כתוצאה מדריסה של מחבל ברכבת הקלה מול המטה הארצי.

יצחק אהרונוביץ': אני הייתי באירוע, ראיתי את הפיגוע עצמו.

יצחק אהרונוביץ': מחבל רצח שני אנשים, פצע אנשים.

יצחק אהרונוביץ': טוב עשה חוקר מימ"ר ירושלים שהרגו.

יצחק אהרונוביץ': זו היתה תגובה טובה, מקצועית, נכונה, וכך אני מצפה מכל שוטר ומכל לוחם משמר הגבול.

יצחק אהרונוביץ': אני באמת רוצה לנצל גם את ההזדמנות לאחל לך בפתיחה של המושב.

יצחק אהרונוביץ': ועדת הפנים פותחת ככה קצת בסערה, אבל היא פותחת.

יצחק אהרונוביץ': אני מכיר את מירי הרבה שנים ויש לה באמת את האמירה.

יצחק אהרונוביץ': אני באמת אשתף פעולה.

יצחק אהרונוביץ': אמרתי - כמו תמיד כשתזמיני אותי אני אבוא.

יצחק אהרונוביץ': אני אשתדל להגיע למרות עיסוקיי הרבים.

יצחק אהרונוביץ': אני באמת רוצה מילה טובה ליוסי פריינטה שעבד מאוד מאוד קשה במחוז ירושלים ופרש, וכמובן לאחל לצ'יקו אדרי הרבה הצלחה.

יצחק אהרונוביץ': אני מכיר אותו, מכיר את שניהם.

יצחק אהרונוביץ': שניהם עבדו איתי באופן צמוד, ובהחלט קצינים ראויים, טובים.

יצחק אהרונוביץ': לכל אחד יש את היכולות.

יצחק אהרונוביץ': חשבתי לפתוח דווקא בכל הנושא התקציבי אבל אני שם אותו כרגע, ברשותך מירי, בצד כי על זה אולי נעשה דיון אחר.

יצחק אהרונוביץ': זה לא הפורום פה.

יצחק אהרונוביץ': אני רואה שהפורום הוא יותר על ירושלים ואני רוצה להתמקד על ירושלים ובהזדמנות אחרת נדבר על הדברים, על התקציב, ועל עוד כמה דברים נוספים של המשרד.

יצחק אהרונוביץ': זה לא הזמן.

יצחק אהרונוביץ': ירושלים כמו לכולנו היא באמת חשובה לנו כעיר הבירה ואנחנו נותנים לה את כל מה שצריכים.

יצחק אהרונוביץ': אני מדבר על המשרד מבחינתי כשר, ושר לא בקדנציה ראשונה אלא קדנציה שנייה.

יצחק אהרונוביץ': באמת נותנים את כל מה שצריך.

יצחק אהרונוביץ': ירושלים תמיד היתה וכנראה גם תהיה בעין הסערה בעניין הלאומי והבין-לאומי.

יצחק אהרונוביץ': אנחנו רואים את זה כמעט יום יום.

יצחק אהרונוביץ': הנושא של הסכסוך הפלסטיני-יהודי, הערבי-פלסטיני, והבין-לאומי בהחלט שואב הרבה אנרגיות לכיוון ירושלים ואני צריך לפעול בתבונה רבה ולעשות באמת את הטוב ביותר שאני יודע לעשות עם הניסיון שצברתי.

יצחק אהרונוביץ': ירושלים מוסתת.

יצחק אהרונוביץ': אני אומר, העיר ירושלים, אבל לא רק, מוסתת בצורה רציפה, ואני רואה את החומרים, על-ידי הרשות הפלסטינית בצורה אמיתית, יום יומית, על-ידי יושב ראש הרשות ואנשיו, על-ידי החמאס ועל ידי התנועה האסלמית.

יצחק אהרונוביץ': אנחנו רואים את הצבר הזה של הדברים.

טלב אבו עראר: ועל ידי גם גורמים יהודים קיצוניים, תגיד את זה.

טלב אבו עראר: יש גם גורמים יהודים קיצוניים.

מירי רגב: אל תפריע לשר, סליחה.

מירי רגב: טלב, אתה רשום לדיבור.

<מאיר אינדור: בינתיים הם הורגים בנו, בינתיים הערבים הורגים בנו – זה ההבדל.

טלב אבו עראר: את יכולה להגן עליי מפני אלה?

מירי רגב: אני יכולה, אבל מי יגן על השר?

טלב אבו עראר: תעשי לי טובה, כשאני מדבר שהוא לא יפריע לי.

יצחק אהרונוביץ': אני אומר לכם, ההסתה והתעמולה היא רבה מאוד ברשתות החברתיות, בטלוויזיה, בעיתונות, והכול מרוכז כדי להביא לאי-סדר בירושלים ובלב ליבה של ירושלים בהר הבית.

יצחק אהרונוביץ': אני כמובן אתייחס להר הבית בכמה מילים.

יצחק אהרונוביץ': אני עושה את הכול באמת בשיקול דעת כדי לעשות את הכול כדי להפסיק את האירועים בירושלים.

יצחק אהרונוביץ': אני אומר, אין שום הצדקה לאבן, לבקבוק תבערה, לזיקוקים או להפרות סדר.

יצחק אהרונוביץ': אין שום הצדקה ואני לא מקבל שיהיו אירועים כאלה בירושלים.

יצחק אהרונוביץ': אבל מאחר ויש לי קצת היסטוריה ואני מכיר את ירושלים לא מהיום, לעולם לא היה יום או שבוע שלא היה אירוע פה ואירוע שם, וחסימה פה וחסימה שם.

יצחק אהרונוביץ': זה שאני מקבל את זה?

יצחק אהרונוביץ': אני לא מקבל, אבל צריך להגיד את כל האמת.

יצחק אהרונוביץ': בהיסטוריה של ירושלים בשנים האחרונות יש רצף.

יצחק אהרונוביץ': יש עליות, יש ירידות, אבל יש רצף של אירועים, בעיקר אני אומר באזור התפר.

יצחק אהרונוביץ': גם בהר הבית.

יצחק אהרונוביץ': מפה צריך לראות איך אנחנו מטפלים בנושא הזה.

יצחק אהרונוביץ': לגבי ההסלמה שהיתה - למעשה, היא התחילה מ"שובו אחים".

יצחק אהרונוביץ': זאת אומרת, ההסלמה האמיתית, כי היו גם לפני כן.

יצחק אהרונוביץ': מירי צודקת, גם לפני שנה וגם לפני שנה וחצי היו אירועים.

יצחק אהרונוביץ': צריך לומר את הדברים האלה, זה לא שלא היו אירועים.

יצחק אהרונוביץ': ההסלמה האמיתית של כמות ונפח האירועים – "שובו אחים".

יצחק אהרונוביץ': ואז יש לנו את רצח הנער הערבי ואז יש לנו אחר כך את "צוק איתן" ואחר כך כל נכנסים כל האירועים בהר הבית שהיו כל הזמן – כן סגירות, לא סגירות, כן דילול, לא דילול, ואנחנו נכנסים לחגים, לחגי תשרי, ואנחנו רואים פה אירועים בכמות די גדולה.

יצחק אהרונוביץ': אני אומר לכם שכשאני מסייר גם בשכונות, גם בכוחות, גם במחוז ירושלים ושומע את הדברים - אין, ואם תשמיעו לי פעם אחת, פעם אחת, הנחיה שנתתי לא להיכנס לכפרים, לא לבצע מעצרים, לא יקבלו גיבוי, פעם אחת תשמיעו לי קלטת בקולי, לא שוטר משמר הגבול, או שוטר אמר או משהו כזה, שנתתי הנחיה לא לעשות את הפעולה.

יצחק אהרונוביץ': אדרבא, להיות בתוך הכפרים, לבצע את המעצרים, לעשות את כל מה שנדרש כדי להחזיר את השקט לירושלים.

<קריאות: גם באל-אקצה?

יצחק אהרונוביץ': אני לא הפרעתי, אחר כך תשאלו את כל השאלות.

יצחק אהרונוביץ': הדברים האלה - מבחינת הנחיית הדרג המדיני, ואני אחד מהם, ולא מראש הממשלה חלילה וחס, אני אומר, אין הנחיה כזאת.

יצחק אהרונוביץ': שיקול הדעת בהפעלת הכוח הוא של המשטרה, שיקול דעת מה לעשות, איך לעשות, באיזה אמצעים לעשות.

יצחק אהרונוביץ': אין דברים מבחינת ההנחיה שחלילה, ואני לא מסתתר מאחורי שום דבר.

יצחק אהרונוביץ': אני אומר לכם, הכול פנוי.

יצחק אהרונוביץ': היא דיברה על הקלטת – אני אומר לכם, לא צריך קלטת.

יצחק אהרונוביץ': יש עשרים קלטות כאלה.

יצחק אהרונוביץ': הכול פתוח, ואני אומר לכם את זה בצורה הגונה מיתית.

יצחק אהרונוביץ': אין בעיה.

יצחק אהרונוביץ': מה שצריך לעשות תעשו, והם יודעים לעשות.

<מאיר אינדור: אבל בפועל הם לא נכנסים.

יצחק אהרונוביץ': אנחנו מדברים שבתקופה הזו קרוב ל-800 אולי 900 עצורים.

יצחק אהרונוביץ': צריך לראות, אולי קרוב ל-300 כתבי אישום.

יצחק אהרונוביץ': כלומר, גם בעצורים בסוף מגיעים לכתבי אישום.

יצחק אהרונוביץ': עוד מעט נגיע לבית המשפט ורז בטח ידבר על השפיטה וכמובן על התביעה שבאה לפני כן.

יצחק אהרונוביץ': אני מדבר כרגע על ההנחיות.

יצחק אהרונוביץ': מבחינתי, צריך לעשות.

יצחק אהרונוביץ': הכוחות שזרמו, ואני עברתי עוד פעם על הרשימות, כמות הכוחות שזרמו לירושלים אני מדבר איתכם בעשרות אלפים איש.

יצחק אהרונוביץ': לא בפעם אחת, אני מדבר במשך.

יצחק אהרונוביץ': מתגברים את ירושלים כמעט יום יום, שישי, שישי מתגברים.

יצחק אהרונוביץ': חגים אני כבר לא מדבר.

יצחק אהרונוביץ': כלומר, יש כוחות.

יצחק אהרונוביץ': הדברים האלה זה לא פתאום, זה דברים שמתמשכים ואנחנו רואים את העלייה.

יצחק אהרונוביץ': כתוצאה מהפעילות הזו בכמות כזו גם היו פצועים אצלנו, אצל המשטרה.

יצחק אהרונוביץ': קרוב ל-120 שוטרים גם נפצעו במגעים עם המתפרעים.

יצחק אהרונוביץ': הנושא שצריך להמשיך להתעסק איתו הוא הנושא של זריקות אבנים, בקת"בים, אמרתי זיקוקים מאוד מטרידים.

יצחק אהרונוביץ': מה נעשה לפני כן, לפני שאנחנו מדברים על שלושה-ארבעה חודשים האלה?

יצחק אהרונוביץ': חמישים כוחות, כוח מסודר מאורגן, חמישים יס"מ כבר שמנו, קיבלו מחוז ירושלים לפני כשנה.

יצחק אהרונוביץ': דיברנו על כל מיני שכונות – כבר קיבלו אותם.

יצחק אהרונוביץ': חמישים כוחות יס"מ, שוטרים לתפקידים מיוחדים.

יצחק אהרונוביץ': שמנו כרגע עוד מאה בהחלטה האחרונה של ראש הממשלה שקידם לי אותם.

יצחק אהרונוביץ': הדרישות היו כבר לפני כמה חודשים וקידם אותם, את המאה שוטרים.

יצחק אהרונוביץ': גם כוחות יס"מ נתן כבר.

יצחק אהרונוביץ': האוצר אישר כבר ויש לנו את האישור, יוצאים לדרך.

טלב אבו עראר: הם מיועדים רק לערבים או לבכלל?

מירי רגב: זה לדאוג לביטחון גם של הערבים וגם של היהודים.

יצחק אהרונוביץ': לכולם, לכולם.

יצחק אהרונוביץ': טלב, כולם – יהודים, ערבים - לטובת מחוז ירושלים.

ניר ברקת: בעיקר איפה שיש הפרות סדר.

מירי רגב: משרד האוצר, בוא בבקשה לפה.

מירי רגב: אני רוצה שתתייחס לתקציב במרחב קדם.

יצחק אהרונוביץ': הדבר השלישי – נקודת משטרה בהר הזיתים.

יצחק אהרונוביץ': הר הזיתים זו נקודה שביקרתי כמה פעמים.

יצחק אהרונוביץ': יש שם גם אירועים וניפוץ של מצבות וכניסה.

יצחק אהרונוביץ': גם בהר הזיתים שמנו נקודת משטרה גם לפני שנתיים.

<מאיר אינדור: אדוני, אני נפצעתי על הציר.

<מאיר אינדור: השוטרים לא מסיירים על הציר.

מירי רגב: תיכף נדבר על הבעיות שיש.

יצחק אהרונוביץ': מבט קדם – היתה תוכנית יחד עם ראש העיר.

יצחק אהרונוביץ': בנינו תוכנית מאוד מסודרת, קרוב ל-92 מיליון.

יצחק אהרונוביץ': כבר לפני מספר חודשים אושרה.

יצחק אהרונוביץ': היא יוצאת לדרך, עכשיו בשלבי תכנון.

יצחק אהרונוביץ': אני מקווה שבתחילת השנה אנחנו כבר נראה מצלמות, גדרות, כל מיני אמצעים טכנולוגיים, בלונים באוויר, שוטרים.

יצחק אהרונוביץ': כל נושא הר הזיתים מקבל שינוי.

יצחק אהרונוביץ': זה כבר אושר לפני האירועים עצמם.

יצחק אהרונוביץ': למעשה, הדברים האלה מביאים אותנו לגבי ההמשך.

יצחק אהרונוביץ': הקמנו מרחב חדש לפני חצי שנה, שמונה חודשים.

יצחק אהרונוביץ': - - - שהתעוררנו מאוחר.

יצחק אהרונוביץ': לפני שמונה חודשים לקחנו את כל התפר.

יצחק אהרונוביץ': בנינו מרחב חדש, מרחב קדם, עם מפקד – עוד מרחב לירושלים.

מירי רגב: אבל אין לו כוחות.

מירי רגב: הוא מסכן, הוא לבד.

מירי רגב: מה הוא יעשה?

מירי רגב: הוא ירוץ ממקום למקום?

יצחק אהרונוביץ': קיבל, קיבל כוחות.

יצחק אהרונוביץ': סך הכול אני אומר נעשו דברים.

יצחק אהרונוביץ': לגבי ירושלים - אנחנו ראינו שהדברים האלה עדיין ממשיכים.

יצחק אהרונוביץ': החלטנו להגביר את הכוחות.

יצחק אהרונוביץ': הכנסנו בסוף שבוע, תחילת השבוע, עוד אלף שוטרים של היחידות המיוחדות.

יצחק אהרונוביץ': עוד אלף שוטרים נמצאים כבר בעיר, מחולקים.

יצחק אהרונוביץ': ראיתי אותם בעבודה, בסיור, במארב, בפעילות.

יצחק אהרונוביץ': הנושא הבא הוא נושא הזיקוקים.

יצחק אהרונוביץ': יש לנו בעיה לא פשוטה וזה הזיקוקים, הכוורות האלה שיורים גם בתוך הר הבית וגם על הכוחות ושומעים את זה.

יצחק אהרונוביץ': זה מאוד מפחיד את האזרחים, ובצדק.

יצחק אהרונוביץ': גם על זה אנחנו כרגע במשא ומתן משפטית עם משרד התמ"ת כדי לא לייבא אותם.

יצחק אהרונוביץ': לא את הזיקוקים הרגילים של יום העצמאות, את הכוורות האלה, להפסיק לייבא אותן.

יצחק אהרונוביץ': כל מה שאנחנו תופסים, מחסנים, מה שיש חיפושים, אבל גם בייבוא שמגיע מהמזרח צריך לטפל.

יצחק אהרונוביץ': דרשתי מראש הממשלה לגבי הקטינים.

יצחק אהרונוביץ': הקטינים - זו בעיה לא פשוטה.

יצחק אהרונוביץ': יושב פה רז.

יצחק אהרונוביץ': אמרתי לראש הממשלה: אי-אפשר בדברים האלה.

יצחק אהרונוביץ': חלק מהקטינים האלה מבצעים.

יצחק אהרונוביץ': ראינו שחלקם מסוערבים, זורקים אבנים על הרכבת הקלה.

יצחק אהרונוביץ': מוצאים גם את הקטינים האלה.

יצחק אהרונוביץ': מגיעים לבית המשפט ובית המשפט משחרר אותם.

יצחק אהרונוביץ': אמרתי: בואו נטיל קנס על ההורים.

יצחק אהרונוביץ': אומר לי: תבדקו את זה.

יצחק אהרונוביץ': בטח רז יתייחס לזה.

יצחק אהרונוביץ': זה אושר, רז ידבר על זה.

יצחק אהרונוביץ': גם שם צריך לראות.

יצחק אהרונוביץ': רק פגיעה כלכלית בהורים תרסן את הילדים.

יצחק אהרונוביץ': אין מה לעשות, עם הילדים האלה אין פתרון אחר.

תמר זנדברג: בכל ישראל אתה מציע לעשות את זה?

יצחק אהרונוביץ': בכל ישראל, בכל ישראל.

יצחק אהרונוביץ': ילדים שזורקים אבנים זה כל ישראל.

מירי רגב: בכל מקום שילד קטן.

מירי רגב: אגב, זה חלק מההמלצות ועדת הפנים שהיתה במזרח ירושלים יחד עם פריינטה.

מירי רגב: כל מי שזורק אבנים.

תמר זנדברג: כן, כן – אני יודעת.

תמר זנדברג: אני רק שואלת מכיוון שהחוק הישראלי הוחל על מזרח ירושלים, האם בכל מקום שבו יש ריבונות ישראלית אנחנו - - -

<מאיר אינדור: איפה שיש טרור, זה טרור.

<מאיר אינדור: אנחנו מדברים על טרור.

יצחק אהרונוביץ': הדבר הבא זה הנושא של הענישה, של רמת הענישה.

יצחק אהרונוביץ': גם שם כתבתי מכתב לפני כמה חודשים ליועץ המשפטי לממשלה שאנחנו צריכים להתמודד עם רמת הענישה.

יצחק אהרונוביץ': גם פה יש התקדמות.

יצחק אהרונוביץ': כבר ביום ראשון הקרוב - ואולי אני גונב לך את ההצגה, רז - ועדת שרים לחקיקה לגבי אותם עונשים של החמרת הענישה לגבי אלה שזורקים אבנים.

יצחק אהרונוביץ': רז יתייחס לזה גם לגבי ההמשך.

יצחק אהרונוביץ': רבותי, הר הבית.

יצחק אהרונוביץ': הר הבית, אתם שומעים אותי לא בפעם הראשונה.

יצחק אהרונוביץ': אני מציע לכולם לא להתעסק עם הר הבית.

יצחק אהרונוביץ': תשאירו לי, תשאירו למשטרה.

יצחק אהרונוביץ': יש לי אחריות.

יצחק אהרונוביץ': אני לא אשנה את הסטטוס-קוו בהר הבית, נקודה.

מירי רגב: אל תשנה, רק תיישם את הסטטוס-קוו כיום.

מירי רגב: אל תשנה, רק שיהודים יעלו להר הבית.

<קריאות: - - -

מירי רגב: היחידים שיכולים להתפרץ פה זה חברי הכנסת.

יצחק אהרונוביץ': רבותי, אני אומר את הדברים ואני אתן גם נתונים.

טלב אבו עראר: מירי רגב תגן על השר שידבר חופשי, הם מפריעים.

טלב אבו עראר: - - - זה מפריע כל הזמן.

מירי רגב: הגנתי עליו.

יצחק אהרונוביץ': נושא הר הבית – הר הבית צריך להיות פתוח גם ליהודים וגם למוסלמים וגם לנוצרים, לכל מי שעולה, לכולם.

טלב אבו עראר: מה ליהודי לעשות שם?

מירי רגב: מה זה מה יהודים יעשו שם?

מרדכי יוגב: בית המקדש שלנו היה שם אלף שנה לפני שהיה שם מסגד ויהיה שם בעוד כמה עשרות שנים אחרי שיהיה שם מסגד.

מרדכי יוגב: לכם אין מה לחפש שם.

מרדכי יוגב: הר הבית הוא המקום המקודש ביותר ליהודים, בקושי המקום השלישי שלכם.

מרדכי יוגב: אתם משתחווים למכה, לא לירושלים.

מרדכי יוגב: אתם תעופו מהר הבית גם אם נחמם את הגזרה.

טלב אבו עראר: הוא למוסלמים, אין מה ליהודים לעשות שם.

טלב אבו עראר: אתה תעוף שם.

מרדכי יוגב: לא תהיו שם.

מרדכי יוגב: הר הבית הוא מקום בית המקדש של עם ישראל ואתם אלימים.

מרדכי יוגב: יתפללו שם גם יהודים וגם ערבים כרגע.

טלב אבו עראר: רק למוסלמים.

מרדכי יוגב: מוסלמים לא יהיו - - -

טלב אבו עראר: יהיו שם ועוד איך.

מירי רגב: מוטי וטלב, אני אוציא את שניכם.

מירי רגב: יהודים ומוסלמים יעלו להר הבית על אפך ועל חמתך, מר טלב.

יצחק אהרונוביץ': רק כמה נתונים לגבי הר הבית.

יצחק אהרונוביץ': במהלך השנה, 2014, 14 סגירות חלקיות, לסגור את הר הבית חלקי, 22 סגירות מלאות, 41 דילולים.

יצחק אהרונוביץ': כשאני אומר "דילול" זה סגירה למוסלמים.

יצחק אהרונוביץ': אם אתם לא מבינים את זה אני אפרש את זה - זה סגירה למוסלמים מגיל מסוים, מגיל 40, מגיל 50, מגיל 55.

יצחק אהרונוביץ': אף מוסלמי לא נכנס מתחת לגיל הזה.

יצחק אהרונוביץ': כשאומרים לסגור גם ליהודים וגם למוסלמים זה הדילולים.

מירי רגב: לא, דילול זה לא הסגירה למוסלמים.

מירי רגב: סגירה למוסלמים זה כשהם זורקים אבנים אף אחד לא נכנס, לא מוסלמי ולא יהודי, ולא מעניין אם הוא בן 50, בן 70 או בן 14.

מירי רגב: זה הסגירה למוסלמים.

מירי רגב: מה זה דילול?

יצחק אהרונוביץ': דילול זה פחות מגיל 40 או 50 לא נכנסים להר.

יצחק אהרונוביץ': תראו כמה סגירות, תראו גם את האיזונים.

מירי רגב: מה 40 פלוס לא זורקים אבנים?

יצחק אהרונוביץ': הדבר השני, מבקרים.

יצחק אהרונוביץ': רבותי, כמה עלו להר הבית מתחילת השנה?

יצחק אהרונוביץ': סך הכול מעל 200,000 עלו להר.

יצחק אהרונוביץ': ביקורים – 200,000, מתוכם קרוב ל-200,000 תיירים, 8,381 או 78 ישראלים ועוד 1,150 חיילים.

יצחק אהרונוביץ': זה הר הבית סגור?

יצחק אהרונוביץ': זה הר הבית פתוח, וצריך להגיד את הנתונים האלה.

יצחק אהרונוביץ': רק בסוף השבוע, רק אתמול ורק הבוקר, כמה עלו?

יצחק אהרונוביץ': אלפים נכנסים, מאות נכנסים.

יצחק אהרונוביץ': אז לבוא ולהגיד לא נכנסים?

יצחק אהרונוביץ': יש החלטה, ואני חוזר עליה, שיקול דעת של מפקד מחוז, של המפכ"ל בלבד, וגם לא שלי.

מירי רגב: נכון, אתה צודק.

מירי רגב: הם רוצים לסיים את הקדנציה שלהם בשקט.

מירי רגב: המפכ"ל והממ"ז רוצים לסיים את הקדנציה שלהם בשקט, ולכן הכי טוב שלא יהיו יהודים על ההר – זה הכול.

נחמן שי: מירי, לא ניתן לך להשתלח במשטרה.

נחמן שי: זה לא יעזור לך.

נחמן שי: את לא תשתלחי במשטרה.

מירי רגב: אני אגיד את מה שאני חושבת.

נחמן שי: את יכולה להגיד, אבל אל תפגעי במשטרה.

מירי רגב: אני לא פוגעת במשטרה, אני אומרת את מה שאני חושבת על מפכ"ל ועל ממ"ז שמקבלים החלטה בשינוי ממדיניות הממשלה להעלות יהודים להר הבית ולסגור את ההר כשיש התפרעויות.

מירי רגב: כשיש התפרעויות סוגר את ההר ליהודים ומוסלמים כאחד.

דוד צור: אבל אומר לך השר שהוא מייצג את המדיניות של הממשלה.

דוד צור: למה להפיל את זה כל הזמן על לובשי מדים?

מירי רגב: הוא אומר לך.

מירי רגב: סליחה, השר אמר: לא שואלים אותי, הערכת מצב של המשטרה.

דוד צור: הערכת המצב של לובשי המדים קשורה ליכולת שלהם לאבטח או לא לאבטח, אמרנו את זה גם בוועדת המשנה.

דוד צור: מדיניות הממשלה לא לשינוי הסטטוס-קוו ודרך לובשי המדים הולכים לשנות סטטוס-קוו?

מירי רגב: לכן, אין בעיה עם הממשלה.

נחמן שי: הבעיה היא עם הממשלה, לא המשטרה.

דוד צור: אומר לך השר שכמות העולים להר הבית גדלה בהרבה.

דוד צור: אני מסכים שצריך לאפשר להם גם כשהם עולים שלא יגדפו אותם, יזרקו עליהם אבנים וביטחונם יישמר.

דוד צור: כמות העולים עולה כל הזמן משך כל השנים והמשטרה מאבטחת את זה.

מירי רגב: הרי מה אומר כאן השר?

מירי רגב: השר אומר בדיוק הפוך ממה שאומרים בשטח.

מירי רגב: השר אומר: יש הנחיה.

מירי רגב: ההנחיה היא שהיהודים יוכלו לעלות, לא להתפלל, לעלות להר הבית X שעות ביום.

מירי רגב: אני לא יכול להתערב בהערכת מצב המשטרה.

מירי רגב: אם המשטרה אומרת שעכשיו בהערכת מצב יהודים לא יכולים לעלות הם לא יעלו.

מירי רגב: מה עושה המשטרה?

מירי רגב: המשטרה – בסוף הם צריכים לסיים את התפקיד בשלום.

נחמן שי: זה לא נכון.

נחמן שי: רק ארבעה ניצבים לא סיימו - - -

מירי רגב: אני אומרת לך חד וחלק כי כשבהר יש התפרעויות ההר נסגר ליהודים בלבד.

מירי רגב: הוא צריך להיסגר ליהודים ולערבים כאחד.

יצחק אהרונוביץ': רבותי, תנו לי לסיים.

יצחק אהרונוביץ': מה שאני בא ואומר, שההר פתוח.

יצחק אהרונוביץ': ישנם ימים, אירועים, שגוררים או מחייבים את סגירת ההר.

יצחק אהרונוביץ': השיקול הוא בידי המשטרה על-פי החלטת היועץ המשפטי לממשלה ויש להם את השיקול ויש להם את הגיבוי שלי לדברים האלה, אני אומר את הדברים האלה בצורה ברורה.

יצחק אהרונוביץ': ולכן, צריך לראות אם יש סכנה לשלום הציבור, לנפש, אז בסמכות מפקד מחוז, מפכ"ל, לסגור והם מקבלים מבחינתי את האישור לכך או לא את האישור, את ההסכמה לכך כי מבחינתם הם רשאים פשוט לסגור או לפתוח.

מירי רגב: זה לא נשמע לי הגיוני שדרג נבחר אין לו יכולת לממש מדיניות.

יצחק אהרונוביץ': מעבר לזה, עוד נתון אחד – מורחקים על-ידי צו.

יצחק אהרונוביץ': מורחקים – כרגע יש 41 מורחקים מוסלמים מהר הבית.

יצחק אהרונוביץ': מורחקים יהודים - עוד חמישה מנועי כניסה ועוד שלושה מורחקים על-ידי בית המשפט.

יצחק אהרונוביץ': רבותי, אלה למעשה אותם צווים שאנחנו מפקחים על ההר כדי באמת שההר הזה יישאר פתוח לכולם - זאת הכוונה - ולשמור על הסטטוס-קוו ליהודים, למוסלמים לנוצרים.

יצחק אהרונוביץ': כך אנחנו רוצים שכך ההר יהיה.

מירי רגב: אבל זה לא קורה, הלוואי וזה יקרה.

יצחק אהרונוביץ': עברנו את החגים, אני רואה את ההר - עולים.

יצחק אהרונוביץ': ביום שישי הייתי שם וראיתי את העלייה לשם למרות ההגבלה של גיל 40.

יצחק אהרונוביץ': רבותי, כשיש סכנה יש החלטה שמקבלת המשטרה, ובצדק.

יצחק אהרונוביץ': לסיכום רבותי, אנחנו עדיין לא סיימנו את האירועים בירושלים.

יצחק אהרונוביץ': לא סיימנו, עדיין יש אירועים.

יצחק אהרונוביץ': יש אירועים.

יצחק אהרונוביץ': אני אמרתי – זה לא ייגמר ביום ולא ביומיים ולא בשבוע.

<מאיר אינדור: רק שאלת ביניים - שקלתם הכרזה של מצב חירום כמו בלוס אנג'לס?

מירי רגב: לא, לא.

מירי רגב: אין שאלות ביניים.

יצחק אהרונוביץ': אני אומר, זה לא ייגמר.

יצחק אהרונוביץ': אנחנו חייבים.

יצחק אהרונוביץ': הכוחות יימצאו שם בירושלים, התגבורים, עד להודעה חדשה ללא הגבלת זמן.

יצחק אהרונוביץ': כמה שיצטרכו יישארו שם כוחות.

יצחק אהרונוביץ': ואם נצטרך להעלות עוד כוחות נעלה עוד כוחות.

יצחק אהרונוביץ': ניתן את המענה לתושבי ירושלים.

יצחק אהרונוביץ': זו המשימה, כך הגדרתי אותה, ככה מבין מפקד המחוז והמפכ"ל את ההנחיה שלי.

יצחק אהרונוביץ': אנחנו נחזיר את השקט לירושלים.

יצחק אהרונוביץ': השקט יחזור לירושלים, אין לי שום ספק שהוא יחזור.

יצחק אהרונוביץ': אני לא מבטיח שלא תהיה פה אבן, שם אבן, אבל השקט.

יצחק אהרונוביץ': אנחנו מחויבים להחזיר את השקט.

יצחק אהרונוביץ': מילה אחרונה - בשיתוף הפעולה בין ראש העיר לביני למשטרה אין לי שום טענה.

יצחק אהרונוביץ': כל אחד רואה את הדברים בראייה אחרת, אבל ההסכמה בליבת העבודה היא משותפת ואני מברך על כך.

יצחק אהרונוביץ': תודה רבה.

מירי רגב: תודה רבה.

מירי רגב: מן הסתם, השר עוד ישיב לשאלות בסיום הדיון הזה.

מירי רגב: ראש העיר ירושלים, בבקשה ממש רק על הסוגיות המרכזיות.

ניר ברקת: קודם כל, אדוני השר לביטחון הפנים השר אהרונוביץ', מירי, חברת הכנסת ויושבת-ראש הוועדה, חברי כנסת נכבדים, חברי בהנהלת העיר, סגני ראש העיר והדרג המקצועי, צ'יקו – מזל טוב לתפקיד החדש.

ניר ברקת: זה באמת הזדמנות מצוינת לומר ליוסי פריינטה תודה רבה בשם העיר ירושלים.

ניר ברקת: ליוסי יש זכויות רבות מאוד בעיר ירושלים.

ניר ברקת: אנחנו עוד נגיד לו על כך תודה ואיחולי הצלחה.

ניר ברקת: אני חושב שצ'יקו נכנס ברגל ימין לתפקיד החדש שלו.

ניר ברקת: מכובדי, זה לא סוד שעוד לפני "צוק איתן" מצבה של ירושלים בנושא זריקות אבנים והפרות סדר ואכיפה בשכונות הערביות בירושלים היה מתחת לכל ביקורת.

ניר ברקת: אנחנו מדברים על למעלה מ-200 מקרים של אירועי זריקות אבנים.

ניר ברקת: זה לא 200 אבנים, זה 200 אירועים של זריקות אבנים.

ניר ברקת: לפני "צוק איתן" היה דיון בקבינט בראשות ראש הממשלה על האמצעי ושינוי תפיסת העולם שירושלים צריכה לעבור בשביל להחזיר את שלטון החוק שאגב מי שמתלונן עליו זה לא פחות הערבים מהיהודים בשכונות הערביות במזרח העיר.

ניר ברקת: הגיע אז "צוק איתן" והמצב הפך מבלתי מתקבל הדעת לבלתי נסבל.

ניר ברקת: קפצנו מסדר גודל של 200 אירועים ל-5,000 אירועים.

ניר ברקת: טוב, זה מלחמה בדרום, במקומות אחרים, ולצערנו הרב הפרות הסדר של זריקות אבנים על רכבים שזה סכנת נפשות, בקבוקי תבערה על קו התפר, על בתי יהודים שגרים בשכונות ערביות, ובכל הזדמנות אחרת.

ניר ברקת: לצערי הרב, אנחנו מדברים על מסה אדירה של הפרות סדר.

ניר ברקת: אני חייב לומר משהו על משטרת ירושלים.

ניר ברקת: היא נפרסה בכוחות ובמשימות שהיו לה בגדול במתכונת דומה למה שהיה בעבר כהגנה, הגנה על מבני היהודים, על התושבים היהודיים, הגנה על קו התפר.

ניר ברקת: כולנו מבינים שזה לא יכול להימשך כך.

ניר ברקת: אני חושב שהגענו יחסית מהר למתווה שהוא יחסית עוד מוסכם על כלל הגורמים.

ניר ברקת: ברשותכם, אני רוצה להציג רק את חמשת הסוגיות העקרוניות שאני טוען שאנחנו צריכים לעבור מאתמול למחר.

ניר ברקת: אני אדגיש את הפער או את השוני ממה שהיה אתמול למחר.

ניר ברקת: ראשית ובמרכז, פריסת כוחות משטרה איכותיים באופן קבע בשכונות במזרח העיר.

ניר ברקת: אני שם את הדגש על אורך קבע לזמן ארוך, לנצח, מבחינתי.

ניר ברקת: זה נדרש בכל שכונה.

ניר ברקת: בלי פריסה של שוטרים בתוך השכונות הערביות, וזה לא היה המצב.

ניר ברקת: אדוני השר, אני לא מדבר על כניסה.

ניר ברקת: נכון, כל כניסה לשכונה - - -

טלב אבו עראר: יש משטרה.

טלב אבו עראר: ראש עיר מציע למשטרה מה לעשות?

טלב אבו עראר: ממש מוזר.

ניר ברקת: התשובה היא כן.

מירי רגב: טלב, אתה שם לב שאתה היחיד שמפריע כל הזמן.

טלב אבו עראר: זה כאילו פגיעה בשר עצמו.

טלב אבו עראר: אתה כאילו מלמד אותו איך לטפל.

ניר ברקת: אני לא מלמד.

טלב אבו עראר: מוזר, מוזר.

טלב אבו עראר: ראש עיר מציג תוכנית איך לטפל באלימות.

מירי רגב: כן, מותר לו.

מירי רגב: הוא צריך לעשות את זה.

מירי רגב: לראש העיר יש אחריות כלפי התושבים שלו, מה לעשות?

מרדכי יוגב: - - -את תפקידך, זה לא משנה.

מרדכי יוגב: אבל אתה מעודד אלימות.

טלב אבו עראר: - - -

מירי רגב: חברים, מוטי.

מירי רגב: צריך להפריד בינכם.

מירי רגב: אתה לא מפריע, הוא מפריע.

מירי רגב: איך בסוף הוא מפריע?

<מאיר אינדור: ראש עיר גם באמריקה הוא אחראי על ביטחון אזרחיו.

<מאיר אינדור: אם יש לו השגות הוא מגיש תוכניות.

עפו אגבאריה: אבל על כל אזרחיו, לא רק על אזרחיו מאיזושהי קבוצה אחת.

עפו אגבאריה: צריך להיות על כל אזרחיו ולא להכניס לגטאות צד אחד וצד שני לעודד אותו.

<קריאה: משטרה זה לא גטאות.

מרדכי יוגב: אתם מעודדים טרור.

מרדכי יוגב: - - - היתה שכנות טובה עם הערבים בירושלים.

עפו אגבאריה: איתכם לא היתה שכנות טובה.

עפו אגבאריה: אתם תמיד - - -

טלב אבו עראר: - - -

מירי רגב: עפו, אני אומרת לכם, אתה וטלב לא תדברו היום בדיון.

מירי רגב: אתם דיברתם כל הדיון, לא תדברו.

מירי רגב: ניר, בבקשה.

ניר ברקת: חברים, אני מציג את התנאי ההכרחי להשלטת סדר במקומות שיש בהם הפרות סדר ואני מניח שכל אחד יסכים.

ניר ברקת: אני רוצה לומר שזה לא משהו שהוא לא מוסכם לא על השר ולא על ראש הממשלה ולא על המשטרה.

ניר ברקת: אני מציג כאן איזושהי תפיסה הוליסטית של הפעולות שאנחנו צריכים לעשות שלא נעשו בעבר.

ניר ברקת: שנית, ואני הולך למשבצת השמאלית העליונה – יצירת כוחות משימה משולבים: משטרה, עירייה, וכל גורמי האכיפה.

ניר ברקת: מה הרעיון?

ניר ברקת: אני רוצה שבכל שכונה שבה יש הפרות סדר יהיה כוח שיטור קבוע, מתמחה בשטח, מכיר איפה יכולים להיות עבריינות בנייה, איפה יכולות להיות הפרות סדר, היכן הפיקוח העירוני צריך לפעול.

עפו אגבאריה: ותג מחיר?

ניר ברקת: הוא לא פועל שם.

ניר ברקת: תג מחיר יטופל ביד - - -

מירי רגב: עפו, אני מבקשת לתת לראש העיר לדבר.

מירי רגב: האמת היא - אתה צודק.

מירי רגב: תג מחיר יש רק לתינוקות של יהודים?

מירי רגב: רק עכשיו אנחנו קברנו תינוקת ונערה.

עפו אגבאריה: וגם תינוקות של ערבים.

עפו אגבאריה: תג מחיר הזה נבע מיהודים ולא מערבים.

עפו אגבאריה: תדברו פעם באופן רציף ושוויוני.

ניר ברקת: אדוני, אני מסכים איתך לחלוטין בתג מחיר.

ניר ברקת: אין פה אחד בחדר שלא מסכים בכל העוצמה שלנו להילחם בתג מחיר, ותסכים איתי שצריך גם לעשות את זה.

ניר ברקת: יצירת כוחות שפועלים בשטח – צריכים להגיע, ויש לנו לצערנו הרב ואסביר מה קרה לנו בשנים האחרונות, אני ראיתי מה קרה.

ניר ברקת: לא מזמן הלכתי ברגל לארמון הנציב, ג'בל מוכבר.

ניר ברקת: קבוצה של ילדים מסיימת בית-ספר, הולכת באין מפריע.

ניר ברקת: באין כוחות שיטור, מתארגנת להפגנה, בוחנת איפה אין משטרה ושם זורקת אבנים.

ניר ברקת: ברגע שמגיעה משטרה הם כבר מזמן לא במקום.

ניר ברקת: את זה צריך למנוע מהיסוד.

ניר ברקת: המשטרה צריכה לשבת בתוך השטח, להתמחות בתהליכים, וכשהיא מכירה, וחלילה אם יש הפרת סדר, להיות שם במקום.

ניר ברקת: שלוש, פיתוח אמצעים טכנולוגיים.

ניר ברקת: אנחנו הרמנו לאחרונה בלוני תצפית שנותנים היבט על התראה, הרתעה ויכולת לסייע למשטרה שפועלת בקרקע און-ליין.

ניר ברקת: זה תו"ל חדש.

ניר ברקת: תורת העבודה החדשה משולבת משטרה-עירייה.

ניר ברקת: לעיתים המשטרה נמצאת אצלנו בחמ"לים, לעיתים אנשי החמ"ל שלנו נמצאים במשטרה.

ניר ברקת: כל המידע נועד למערכות האכיפה ושלטון החוק, ופועלות כמובן בתיאום לחוק, ביחד, במטרה להשקיט את הסדר.

ניר ברקת: אני חייב לומר לכם שהסתובבתי בג'בל מוכבר, אני מסתובב בעיסאוויה, אני מסתובב בשכונות.

ניר ברקת: התושבים באים אליי ומבקשים מאיתנו לסייע, להביא את המשטרה, כי הם סובלים יותר מכל אחד אחר.

ניר ברקת: לכן, התהליך הזה של פיתוח אמצעים חדשים להרתיע, לא לאפשר התפתחות של הפרת סדר, שם אנחנו צריכים להשתדרג ולעזור לכולנו.

נחמן שי: אתה מציע אמצעים שקיימים ושהמשטרה לא מפעילה אותם בירושלים?

ניר ברקת: בלוני הצפייה, למשל, אנחנו הרמנו עכשיו.

ניר ברקת: לטובת העניין אנחנו יודעים לעבוד יותר מהר.

ניר ברקת: בשיתוף המשטרה הרמנו אותם עירוניים.

ניר ברקת: אנחנו מפתחים.

ניר ברקת: זה כלי שלא היה לפני כן בממדים.

ניר ברקת: אני רוצה אותם 7/24.

ניר ברקת: זה משנה את תו"ל העבודה, את שיטת העבודה.

ניר ברקת: לשמחתי הרבה, אני רואה שמשטרת ירושלים מגיבה מצוין.

ניר ברקת: אנחנו מגיבים אחד לשני.

ניר ברקת: הם מאתגרים אותנו - אדוני השר, אתה צודק - ואנחנו מאתגרים אותם.

ניר ברקת: כולנו מחויבים להביא את השקט והסדר לירושלים.

נחמן שי: האם יש אמצעים שהמשטרה יכולה להגיע אליהם שאתה יודע עליהם ושהם לא זמינים בידם?

נחמן שי: זו השאלה, צריך להיות פרקטיים.

ניר ברקת: אני לא אמנה את כולם, זה לא הפורום.

ניר ברקת: אבל בהחלט מדובר, וזה הנושא השלישי של מדיניות בית שמאי עם מפרי הסדר.

ניר ברקת: אכן המדינה ושרת המשפטים מביאה כבר ביום ראשון הקרוב, כמדומני, לוועדת הכנסת סדרה של שינויים שמטרתם הרתעה ולהיות אפקטיבי בענישה.

ניר ברקת: כל עוד הענישה לא אפקטיבית אז הדלת המסתובבת ממשיכה.

ניר ברקת: שנית, אנחנו בהחלט רוצים לראות, וישבנו אתמול בלילה בעיריית ירושלים, כל גורמי האכיפה שיש להם רשימות מאוד מאוד ארוכות של מפרי סדר, שבלי פעילות משטרתית קבועה בתוך השכונות נשארים עם הרשימה ביד.

ניר ברקת: אנחנו נרצה לנצל את ההזדמנות שיש לנו משטרה בשטח ולהניע את שלטון החוק חזרה לתוך השכונות.

ניר ברקת: זה אל"ף-בי"ת.

ניר ברקת: אין לי ספק שיש קשר ישיר בין הפרות סדר ללקיחת החוק לידיים לבין אכיפה ונוכחות משטרתית קבועה.

ניר ברקת: לבסוף, אני רוצה להישאר בנושא החמישי במענה לחברי הכנסת הערביים.

ניר ברקת: אני אומר לכם, זה בא לליבי ובהסכמה מוחלטת של כל חברי מועצת העיר ירושלים – 31 במספר.

ניר ברקת: כולנו מחויבים לשדרג את איכות החיים של תושבים במזרח העיר.

ניר ברקת: התושבים - כולם ילדינו.

ניר ברקת: אנחנו משקיעים משנה לשנה בערך מוחלט ובאחוזים, תבדקו אותנו.

ניר ברקת: המשאבים שאנחנו משקיעים בעיר ירושלים הולכים וגדלים.

ניר ברקת: גם כשבאנו בדרישה לשדרג את הביטחון האישי של תושבי העיר ממשלת ישראל שמה לבקשתנו ללא עוררין 300 מיליון שקל כש-100 מתוך זה הולך לשדרוג הביטחון האישי ו-200 מיליון שקל להשקעה בשדרוג איכות החיים של התושבים, מה שהולך להיות מושקע בשלוש השנים האחרונות.

ניר ברקת: לסיום דבריי, אני רוצה שני דברים נוספים.

ניר ברקת: אני מבקש את כל חברי הכנסת, יהודים וערבים כאחד, להירתם להחזיר את שלטון החוק לצד הרחבת ההשקעות בירושלים.

ניר ברקת: שנית, היתה פה איזושהי אמירה שלכאורה ירושלים לא בטוחה.

ניר ברקת: אני רוצה לספר לכם שאין הקרנה של הפרות הסדר שיש לנו בקו התפר ובשכונות במזרח העיר למערב העיר.

ניר ברקת: העובדה שאם אנחנו לוקחים את סך הכול אירועי האלימות שיש בירושלים המערבית לטובת העניין, ולשם אני רוצה גם להביא את ירושלים המזרחית, הם פי שלושה פחות מתל אביב.

ניר ברקת: תושב שבא לבקר מתל אביב לירושלים הסבירות שהוא יהיה בטוח יותר היא פי שלושה מנתוני משטרת ירושלים, ממשטרת ישראל.

ניר ברקת: לכן, אני קורא כאן לכולם לא להיכנע לטרור, לא להיכנע לאלימות.

ניר ברקת: אם חלילה היה מסוכן בירושלים משטרת ירושלים, ראש הממשלה, השר, היינו אומרים לתושבים: מסוכן כרגע, אל תבואו לירושלים.

ניר ברקת: ההיפך הוא הנכון.

ניר ברקת: כל תושב שמגיע מהמדינה לירושלים מחזק את ירושלים.

ניר ברקת: אני רוצה לנצל את ההזדמנות ורק לומר תודה לראש הממשלה.

ניר ברקת: אני אהיה על המשמר, לא יעזור לכם.

מירי רגב: גם הוועדה הזו תהיה על המשמר.

ניר ברקת: אני בהחלט רואה שאנחנו במגמה הנכונה.

ניר ברקת: אני רק מבקש מכולם לעשות יותר שהשקט יגיע יותר מהר לירושלים.

ניר ברקת: תודה.

מירי רגב: תודה רבה לראש העיר.

עפו אגבאריה: אבל מהתוכנית של ראש העיר אני לא ראיתי אפילו מילה אחת של הידברות.

עפו אגבאריה: איך להוסיף כוח ועוד כוח ועוד שיטור, אבל להידבר עם האנשים.

ניר ברקת: אפס הידברות עם אלימות.

<קריאות: זורקים אבנים ובקבוקי תבערה.

<קריאות: לא רוצים לדבר.

מירי רגב: מי שזורק אבנים שילך לכלא.

מירי רגב: רז נזרי, בוא תאיר את עינינו.

מירי רגב: בוא תראה לנו איך מערכת המשפט, איך שרת המשפטים, התעוררה סוף סוף והבינה שאבן הורגת.

מירי רגב: איך היא הבינה שצריך להעניש קטינים שזורקים אבנים.

מירי רגב: הם לא יכולים לעצור אותם וסוף סוף קיבלתם החלטה להעניש את ההורים שלהם.

מירי רגב: בוא תסביר לי מדוע היועץ המשפטי לממשלה נותן גיבוי למפכ"ל ומוציא את השר החוצה מעניין קבלת החלטות.

מירי רגב: עוד לא ראיתי כזה דבר לא במערכת הביטחון, לא עם חיילים, לא עם הרמטכ"ל, לא עם שר הביטחון.

<רז נזרי: לא שמעתי שהשר אמר את זה.

מירי רגב: אז בוא תסביר לי מדוע המפכ"ל יכול לקבל החלטות בעניין הר הבית או מזרח ירושלים על-פי הערכת מצב שלו שתהיה נוחה לו, שתהיה קלה לו, והשר הוא לא שותף בהם.

דוד צור: זה לא מה שאמר השר.

מירי רגב: אז אני לא הבנתי נכון אז היועמ"ש יסביר מחדש את מה שהוא אמר.

דוד צור: אני לא פרשן לשר, אבל פקודת המשטרה אל מול סמכויות המשרד לביטחון הפנים.

דוד צור: אני אסביר.

מירי רגב: אני מבינה שהסמכות היחידה להערכת מצב לסגירת הר, פתיחתו, היא של המשטרה.

מירי רגב: זאת אומרת שאם השר עושה הערכת מצב יחד עם המפכ"ל וחושב שההר צריך להיות פתוח ליהודים וערבים כאחד, והדילול הזה, עלה התאנה של הדילול, זה לא התשובה לאלימות על ההר, בעצם היועץ המשפטי לממשלה מגבה את המפכ"ל ולא את השר.

מירי רגב: השר, אני הבנתי נכון את מה שאמרת לגבי הגיבוי שהיועץ המשפטי נותן למפכ"ל?

יצחק אהרונוביץ': אני אסביר.

יצחק אהרונוביץ': לגבי סגירת ההר, מתי לסגור, איך לסגור, ובגלל הערכת מצב שמבצע מפקד המחוז, כמובן בשיתוף עם המפכ"ל, אם לסגור או לדלל או כל דבר, היא בהחלטה מבצעית ולא החלטה מדינית.

יצחק אהרונוביץ': זה מה שאני אומר.

מירי רגב: זאת אומרת שאתה אומר שגם היועץ המשפטי לממשלה - מה אמרת?

מירי רגב: - נתן גיבוי, נותן.

יצחק אהרונוביץ': לא.

יצחק אהרונוביץ': היועץ המשפטי לממשלה אמר שההחלטה היא בסוף מי סוגר ומתי לסגור זה בהחלטת הדרג המבצעי.

יצחק אהרונוביץ': לא הדרג המדיני הוא המחליט לסגור או לפתוח פר נקודה.

מירי רגב: אני לא מבינה.

מירי רגב: אני יודעת שנכנסים לעזה זו החלטה של שר הביטחון וראש הממשלה, זה לא של הרמטכ"ל.

דוד צור: כפיפות הרמטכ"ל לשר הביטחון שונה מכפיפות המפכ"ל לשר לביטחון הפנים, זה משהו אחר.

עפו אגבאריה: אז אם מתייחסים להר הבית, כמו שאת אומרת לאל-אקצה, כמו לעזה תגידי את זה מעכשיו.

דוד צור: את לא יכולה לשנות סדרי פעולה בנושא כפיפות דרך - - -

מירי רגב: היא יכולה כי לדרג נבחר יש מדיניות - - -

עפו אגבאריה: - - -כל המתקפות והפרובוקציות - - -

דוד צור: - - -פתיחה בחקירה או לא פתיחה בחקירה שהשר לביטחון הפנים יורה את המפכ"ל לפתוח בחקירה או לא לפתוח בחקירה היא בדיוק בגלל זה השוני בכפיפות מפכ"ל אל השר לביטחון פנים, להבדיל מכפיפות הרמטכ"ל לשר הביטחון או לממשלה.

דוד צור: זה משהו אחר.

מירי רגב: אתה מבין שהסדר בהר הבית לעולם לא יהיה כי מפכ"ל רוצה לסיים את תפקידו בשלום?

<קריאות: זה לא נכון.

נחמן שי: עוד פעם היא חוזרת על זה - - - בסוף נצטרך להגן על - - -

מירי רגב: רז נזרי, בבקשה.

<רז נזרי: אחרי הפתיחה הזו אני קודם כל רוצה להבהיר שמשרד המשפטים פה לא על ספסל הנאשמים.

<רז נזרי: אנחנו המאשימים בדרך כלל.

מירי רגב: כן, אנחנו יודעים.

מירי רגב: לכן, כשסוף סוף אנחנו כאן אנחנו - - -

<רז נזרי: אנחנו בעמדת המאשימים ואני לא מתכוון להיות פה על ספסל הנאשמים שסוף סוף הבנו, סוף אנחנו עושים ולמה אנחנו לא מגבים וכו'.

<רז נזרי: ככל שרוצים לשמוע אני מתכוון להשמיע מה עשינו ואנחנו מתכוונים לעשות.

<מאיר אינדור: אדוני לא מתכוון שהוא חסין ביקורת.

מירי רגב: אלמגור, אלמגור.

מירי רגב: סליחה רגע, אתם מאלצים אותי להוציא אתכם החוצה.

תמר זנדברג: יש חברי כנסת חדשים בבית הזה?

תמר זנדברג: אני לא מבינה, מה זה הדבר הזה?

ישראל אייכלר: אני רוצה להבין רגע, אתם המאשימים של חברי הכנסת?

<רז נזרי: גם את זה אני אמרתי, חבר הכנסת?

ישראל אייכלר: אני שמעתי משהו שאתם המאשימים?

<רז נזרי: לא, אני אמרתי שאנחנו - - -

ישראל אייכלר: רק מי שנופל לידיים שלכם אתם המאשימים.

ישראל אייכלר: אנחנו לא בידיים שלכם.

<רז נזרי: אבל איפה שמעת את זה, אדוני?

ישראל אייכלר: בינתיים אנחנו נבחרי ציבור ואתם פקידים שמקבלים משכורת מאיתנו, מהציבור.

מירי רגב: רז, לא אנחנו מאשימים, לא אתם מאשימים.

מירי רגב: אתם בסוף אמורים ליישם החלטות דרג מדיני, לא לקבוע אותם.

מירי רגב: בוא תגיד לנו מה אתם עושים.

<רז נזרי: חבר הכנסת אייכלר, אמרתי שאנחנו, משרד המשפטים, זה נקרא מאשימים.

<רז נזרי: יש כתב אישום, יש מאשימים כנגד זורקי האבנים, לא כנגד חברי הכנסת.

<רז נזרי: כשיש חבר כנסת שעשה גם אותו מאשימים.

<רז נזרי: אמרתי את זה כפתיח לאור כל הדברים שנאמרו שמשרד המשפטים לא עשה וכן עושה.

<רז נזרי: אמרתי, אני לא על ספסל הנאשמים פה.

ישראל אייכלר: טוב שאתה מבהיר את זה.

ישראל אייכלר: זה היה נראה שאתה אומר:

ישראל אייכלר: אני לא יושב פה על תקן נאשמים אלא מאשימים.

ישראל אייכלר: יש פה שני צדדים.

<רז נזרי: מאשימים – לא אתכם.

<רז נזרי: מאשימים - כלומר, בסיפור הזה.

<רז נזרי: זו הכוונה.

מירי רגב: רז נזרי, בוא תתייחס עניינית לנושאי האכיפה.

מירי רגב: קרה משהו בירושלים שאנחנו צריכים לדעת?

יצחק אהרונוביץ': כן.

יצחק אהרונוביץ': אני חייב לקבל החלטה תוך דקה.

יצחק אהרונוביץ': תמשיכו.

מירי רגב: יש לכם פה חדר צדדי והוא לא מצולם.

מירי רגב: קבלו החלטה נכונה.

<קריאה: אתם רוצים שנעזור לכם אולי?

טלב אבו עראר: אני אצא.

מירי רגב: מה שאתה רוצה תחליט.

טלב אבו עראר: כל המוזמנים הם גורמים קיצוניים לרוב.

טלב אבו עראר: בנוסף לכך, מי שמזמין אינתיפאדה זה אתם.

<קריאה: מנצל את זה שאין שוטרים.

<קריאה: כי אתם זורקים אבנים ואין לכם זמן לבוא לפה.

מירי רגב: סליחה, עוד אמירה אחת של אזרחים הוא יצא החוצה.

טלב אבו עראר: - - - אף ערבי, לא מוסלמי.

טלב אבו עראר: אתם עומדים לא מול הערבים הפלסטינים, מול מיליארד חמש מאות מיליון מוסלמים - - -

מירי רגב: בבקשה, רז.

<רז נזרי: גברתי היושבת-ראש, חברי הכנסת הנכבדים, אני אסביר מה אנחנו עשינו, מה אנחנו מתכוונים לעשות בתקופה הקרובה בשני מישורים עיקריים: גם במישור החקיקה וגם במישור האכיפה.

<רז נזרי: לפני כן צריך לומר כפי שכבר דיבר השר לבט"פ, דיבר ראש העיר, וזה אכן נראה לי סדר נכון שקבעת: בט"פ, ראש העיר ואנחנו, כי יש פה שלושה מישורים: קודם כל, המישור של המשטרה.

<רז נזרי: המשטרה עשתה, עושה והמשטרה תעשה, תשפר את עבודתה ועושה כבר היום ועוד דברים כפי שהוצג.

<רז נזרי: ראש העיר, וגם בסיוע שלנו, צריך לומר, בהחלטות שהתקבלו גם בהקשרים של תשתית אזרחית שגם אותה צריך לחזק ונמצאת פה עו"ד יפעת רווה שגם כן עסקה בזה.

<רז נזרי: אנחנו חשבנו שחלק מהטיפול בנושא הזה זה לא רק המקלות אלא גם הגזרים של חיזוק התשתית האזרחית.

<רז נזרי: והמישור השלישי זה המישור שלנו, הנושא של החקיקה והחמרת ענישה והגברת אכיפה בכל מיני הקשרים.

<רז נזרי: ושוב, הכול תחת הכותרת של שיפור וייעול קיים.

<רז נזרי: גם היום וגם לפני הדבר הזה מגישים כתבי אישום ומגישים גם ערעורים לבתי משפט כשאנחנו חושבים שבתי משפט מקלים לפעמים.

<רז נזרי: אנחנו בחודשים האחרונים, אגב, עוד לפני האירועים האחרונים, זה התחיל כפי שראש העיר ציין קצת לפני "צוק איתן", מקדמים שני דברים: נושא ראשון, נושא החקיקה – הצעת חוק שעתידה להגיע לוועדת שרים לחקיקה ולאישור ביום ראשון הקרוב ששמה על השולחן באופן ספציפי עבירה שכיום אין במובן הפורמלי שלה של יידוי אבנים.

<רז נזרי: יש הרבה עבירות אחרות שאיתן התביעה המשטרתית והפרקליטות מגישה כתבי אישום, אבל חשבנו שיהיה נכון לאור קשיים שעלו גם מישיבות שעשינו עם הפרקליטות וגם מול בתי המשפט לראות איך לעשות את זה, גם לומר ברחל בתך הקטנה שתהיה עבירה ספציפית של יידוי אבנים עם מדרגות עונשיות מסוימות: עבירה בסיסית של עשר שנים, עבירה בנסיבות מחמירות יותר כאשר יש כוונה של עשרים שנה.

<רז נזרי: המטרה של סעיפי החוק האלה היא לאפשר בידי הפרקליטות כלי חקיקתי נוח יותר ומתאים יותר להתמודד עם התופעה החמורה הזו של יידוי אבנים שאני לא חושב שצריך להכביר מילים על חומרתה.

<רז נזרי: זה לגבי מישור החקיקה, וכפי שאמרתי, זה יגיע ביום ראשון לממשלה, לוועדת שרים, ואחרי זה נקווה שיקודם במהירות בכנסת.

<רז נזרי: הנושא השני הוא נושא מדיניות אכיפה.

<רז נזרי: הנחיית פרקליט מדינה גובשה והפרקליטות כבר בחלק הדברים נוהגת כבר לפי הדבר הזה.

<רז נזרי: היא עוסקת למעשה בכל שלוש שלבי ההליך הפלילי שנמצאים בידנו.

<רז נזרי: בסופו של דבר, יש בתי משפט, אבל יש שלושה שלבים שהם בידינו, החל משלב המעצר, המשך בשלב העמדה לדין באיזה עבירות, וכלה בשלב הטיעון לעונש.

<רז נזרי: בכל אחד משלושת השלבים האלו של המעצר, העמדה לדין, בחירת הסעיפים החמורים באיזה מקרים הם מתאימים והטיעון לעונש שלנו גם ברמה הראשונית של הטיעון לעונש וגם ברמה של ערעור כשצריך כשהעונש נראה לנו נמוך מדי, בכל אחד מהשלבים האלו עוסקת ההנחיה ומגדירה שיקולים וקריטריונים שונים.

<רז נזרי: בגדול, הגישה היא כמובן בגלל הנסיבות והעיתוי הנוכחי והיקף התופעה שהתרחב, להחמיר עם זה, לבקש מעצרים עד תום ההליכים.

נחמן שי: הוצאתם הנחיה כזאת?

נחמן שי: ממתי?

<רז נזרי: כן.

<רז נזרי: קודם כל, פרקליטות המחוז פועלת כבר בשבועות האחרונים בהקשר הזה.

<רז נזרי: אתמול גובשה סופית הנחיית פרקליט המדינה בהקשר הזה והיא תצא בצורה פורמלית בימים הקרובים.

<רז נזרי: כבר הפרקליטות פועלת לפיה.

נחמן שי: זה עוד לא נעשה.

<רז נזרי: לא, זה נעשה כי הדיונים בבתי המשפט לא מחכים להנחיה שתצא.

<רז נזרי: פרקליטת המחוז גם נמצאת פה.

נחמן שי: בדיונים עצמם כבר הטיעונים הם בהתאם לקו הזה.

<רז נזרי: בהתאם לקו הזה שלא נכנס לפרטים.

<רז נזרי: אבל הרעיון הוא בכל אחד מהשלבים, ושוב, צריך לתת כמובן אבחנה בין בגירים, בין קטינים, בתוך הקטינים, האם יש עבר פלילי, אין עבר פלילי, ועל נסיבות המקרה.

<רז נזרי: משפט זה לא מדע מדויק ותמיד צריך לתת גם בתוך הכותרת הכללית שאנחנו רוצים להחמיר, בתוך זה יש רזולוציות שונות.

<רז נזרי: זה לגבי העניין של ההנחיה.

<רז נזרי: לגבי הנושא של קטינים ששאלת ומה שהוצג - - -

מירי רגב: גם הוצג וגם ביקשנו.

מירי רגב: בסיור של הוועדה במזרח ירושלים הנושא הזה עלה, של ענישה להורי קטינים מבחינה כלכלית.

<רז נזרי: אתייחס לכך.

<רז נזרי: קודם כל, כשאנחנו מדברים על חקיקה אין חוק לקטינים ואין חוק לבגירים בהקשר הזה של מה סעיפי העבירה כמו שאין חוק למזרח ירושלים ואין חוק לתל אביב ולעכו.

<רז נזרי: החוק הוא חוק שחל כמובן בכל תחומי ישראל.

<רז נזרי: מזרח ירושלים לפי החלטת הכנסת היא חלק מישראל לכל דבר.

תמר זנדברג: כלומר, גם ברחוב הנביאים לצורך העניין.

<רז נזרי: לכל דבר ועניין, גם ברחוב הנביאים וגם בקיסריה וגם במשרד המשפטים שנמצא במזרח ירושלים.

<רז נזרי: בכל מקום החוק הוא אותו חוק.

<רז נזרי: אבל בהקשר הספציפי של קטינים, מצד אחד, אסור לשכוח שהנושא של קטינים יש חוק הנוער דרכי טיפול וענישה שמדבר על עיקרון השיקום שכלפי קטינים ונוער לפני שאתה מעניש אתה מנסה קודם כל לבחור בנושא של שיקום.

<רז נזרי: לפני שקופצים אני רוצה להגיד עד הסוף, זו אמירה כללית שיש – לא משנה, גם כלפי נוער עבריין עושה עבירות, מצד אחד.

<רז נזרי: מצד שני, צריך גם לזכור, כפי שגם אמר בית המשפט העליון, שכשאבן נזרקת על-ידי מישהו ופוגעת בראשו או במכונית של מישהו לא משנה למי שנפגע אם מי שזרק אותה זה בחור בן 14 או אדם בן 20.

<רז נזרי: פגיעתה הרעה של אבן היא אותה פגיעה רעה והסכנה החמורה שיש בה שעלולה להביא עד לכדי מוות, וזה לא עלולה להביא, היו דברים מעולם, לצערנו, והיו אנשים שנהרגו מאבנים ונפצעו וכל הכרוך בזה, הדבר הזה גם אם זה נזרק על-ידי קטינים אז זה כמובן חמור דיו כדי שנטפל בזה.

<רז נזרי: אכן במסגרת ההנחיה אנחנו נותנים את הדעת, מצד אחד, כפי שאמרתי, לעקרונות השונים של קטינים ויש רזולוציות שנעשה בתוך ההנחיה בין קטינים שבין גילאי 12 עד 14.

<רז נזרי: 12 זה גיל האחריות הפלילית, רק אחרי גיל 14 אפשר להיכנס למעצר.

<רז נזרי: יש אבחנה בתוך הגילאים האלו.

<רז נזרי: יש מקרים שבהם יינקטו סנקציות כלכליות כנגד הורים כאשר אי-אפשר יהיה לנקוט - - -

נחמן שי: זה אפשרי יהיה להעניש את ההורים בגלל התנהגות הילדים?

<רז נזרי: ככותרת זה מורכב.

<רז נזרי: לפי החוק הקיים כאשר אין הרשאה, כאשר יש דרכי טיפול, החוק הקיים מאפשר.

<רז נזרי: זה לא נעשה עד היום אומנם, וזה חלק מהמדיניות שאולי תשתנה שאנחנו נשתמש בכלי הקיים, בחוק הקיים, עוד לפני תיקון חוק שמאפשר במקרים מסוימים להטיל סנקציות כלכליות.

<רז נזרי: סנקציות כלכליות זה לא להעניש את ההורה, לפעמים זה יכול להיות פיצוי שישולם על-ידי ההורה.

<רז נזרי: זה יכול להיות התחייבות של הורה שהקטין לא יחזור על מעשיו ואם הוא יחזור ההתחייבות תמומש.

<רז נזרי: וזה גם יכול להיות במקרים מסוימים יותר מוגדרים ויותר בעייתיים וחמורים שיהיה קנס, וכל הדברים האלו מפורטים בהנחיה.

<רז נזרי: וגם כלפי הקטינים עצמם כאשר הם כן מורשעים אפשר גם לבקש, וזה חלק מההנחיה, שיהיה קנס כחלק מהעונש.

<רז נזרי: זה כלפי הקטינים עצמם כאשר הם מורשעים.

<רז נזרי: כפי שאמרתי, כל המסגרת הזו אלו דברים שנועדו לשפר את יכולת מערכת המשפט לפעול בהקשר הזה, להעביר מסר של הרתעה כנגד תופעה שמחמירה.

<רז נזרי: זה לא שאנחנו קמנו עכשיו.

<רז נזרי: הדברים האלה – פרקליטות מחוז ירושלים, פרקליטת המחוז פה, אם תרצי נתונים - כל השנים ביחד עם המשטרה מעמידים לדין.

<רז נזרי: יש לפעמים תקופות שבהן המצב נהיה יותר בעייתי ומטבע הדברים מבקשים מבתי המשפט גם להחמיר.

<רז נזרי: אגב, גם כשבית המשפט קובע עונש מסוים ויש לנו מחשבה שהעונש הזה היה מקל מדי אנחנו מגישים ערעור.

<רז נזרי: אנחנו עושים את תפקידנו, בית המשפט עושה את תפקידו.

<רז נזרי: כל צלע פה עושה את תפקידה, אבל אנחנו חושבים שבהחלט ראוי לשדר כרגע מסר של החמרה וגם לבקש החמרה, הכול תוך איזון מתאים.

<רז נזרי: כפי שאמרתי, כשמדובר בקטינים צריך לתת את הדעת לכך שמדובר בקטינים ולעיקרון השיקום שהוא העיקרון המנחה ביחס לקטינים, מצד אחד.

<רז נזרי: מצד שני, עדיין לא לגרום לדבר הזה שינצלו אותם קטינים כדי להמשיך את התופעה החמורה הזו.

<רז נזרי: זה בגדול הדברים ואני מקווה ומניח שאחרי שאמרתי את זה, מה שאמרה גברתי היושבת ראש בתחילת הדיון שאנחנו עושים לא שום דבר ישתנה בסופו של הדיון.

מירי רגב: אני מקווה.

מירי רגב: בינתיים אתם לא.

<רז נזרי: אמרת את הדברים לפני ששמעת.

<רז נזרי: אני מקווה שאחרי ששמעת בלב פתוח ונפש חפצה אז גם תתייחסי אחרת לדברים.

מירי רגב: קראתי בעיתון ואני מקווה שבאמת המסר הזה ירד כלפי מטה ונסכם את זה.

דוד אזולאי: האם אפשר לקבל נתונים כמה כתבי אישום?

<רז נזרי: פרקליטת המחוז נמצאת פה.

<רז נזרי: ככל ש- - -

מירי רגב: לא, לא.

מירי רגב: חבר הכנסת אזולאי, אתה תיכף תדבר.

מירי רגב: יש המון חברי כנסת וכולם רוצים לדבר וגם אזרחים.

מירי רגב: כדי שנכבד אחד את השני כל אחד ידבר רק על נושא אחד שהוא הכי חשוב לו כדי שגם השר יענה ונוכל להתייחס לזה.

מירי רגב: חבר הכנסת ליצמן, בבקשה שתי דקות.

יעקב ליצמן: קודם כל, אני מודה ליושבת-ראש על הדיון.

יעקב ליצמן: אני גם מברך את השר על המינוי של ממ"ז חדש.

יעקב ליצמן: אני חוש שצ'יקו הוא מאוד ראוי, אני מכיר אותו הרבה שנים.

יעקב ליצמן: צריך גם לברך את יוסי שהיה עד היום.

יעקב ליצמן: עשו עבודה טובה.

יעקב ליצמן: השר אמר קודם שהוא לא רוצה להתייחס לתקציב ושזה יהיה פעם אחרת, אני חושב שיש טעות בדבר.

יעקב ליצמן: אני רוצה להתייחס לנושא הר הזיתים.

יעקב ליצמן: בהר הזיתים יש כל יום ונדליזם וכל יום ילדים ערבים או לא ילדים – אני לא יודע מי זה - עושים שם שמות.

יעקב ליצמן: הם שוברים קברים, פורצים למערות.

יעקב ליצמן: צריך להיזהר שלא לנגוע בכל קבר, וקל וחומר כשמדובר בקבריהם של צדיקים ואדמו"רים.

יעקב ליצמן: כל העולם מסתכל עלינו.

יעקב ליצמן: אם זה היה קורה באירופה אנחנו היינו עושים כאן אין ספור הצעות לסדר יום למה שותקים.

יעקב ליצמן: אבל כשזה קורה כאן זה נהיה פתאום: אה, עוד דיון.

יעקב ליצמן: המצב הזה לא יכול להיות.

יעקב ליצמן: מי שחסר לי כאן בדיון הזה הוא משרד השיכון.

יעקב ליצמן: למשרד השיכון יש תקציב לכל הדברים האלה.

יעקב ליצמן: אני לא רואה את נציג של משרד השיכון כאן.

יעקב ליצמן: אני אשמח לדעת אם הוא נמצא כרגע.

מירי רגב: בדרך כלל הוא מגיע.

מירי רגב: הנה, מיכאל כאן.

מירי רגב: הוא מלווה אותנו בכל הדיונים.

מירי רגב: מיכאל, תרים את היד כדי שיראו מי אתה.

יעקב ליצמן: יש לו כסף.

יעקב ליצמן: אם אין לו כסף הוא צריך להביא כסף.

יעקב ליצמן: יש תקציב לעיר העתיקה ולהר הזיתים במשרד השיכון.

יעקב ליצמן: אני רוצה לדעת האם הם מעבירים.

יעקב ליצמן: למשל, המצלמות עד לרגע זה שבורות שם כל הזמן.

יעקב ליצמן: אני רוצה להבין האם יש כסף לתקן?

יעקב ליצמן: ואם יש כסף למה לא מתקנים?

יעקב ליצמן: אם אין כסף למה אין כסף?

יעקב ליצמן: מה עושים בשביל לתקן ושיהיה כסף?

יעקב ליצמן: כל הדברים האלה צריכים להתברר בדיון בוועדה.

יעקב ליצמן: לצערי, לא עושים את העבודה הנכונה.

יעקב ליצמן: המצלמות האלו היו צריכות להיות - - -

מירי רגב: נקיים דיון רק על נושא הר הזיתים עם כל הגורמים הרלוונטיים.

יעקב ליצמן: אבל עד שתעשו דיון נוסף - - -

מירי רגב: אל תדאג, שבוע הבא.

מירי רגב: אנחנו עושים דיונים מהירים.

יעקב ליצמן: אתמול בלילה פרצו לקברים ושברו.

מירי רגב: אני יודעת.

מירי רגב: הבעיה היא לא משרד השיכון, תאמין לי.

יעקב ליצמן: יש לך איזה הסכם איתם שלא יעשו הלילה?

מירי רגב: לא.

מירי רגב: הבעיה היא לא משרד השיכון, הבעיה היא שהמשטרה צריכה לשים שם כוחות יותר ניידים ולא ניידים.

יעקב ליצמן: למשרד השיכון יש כסף והוא לא מעביר והוא לא מתקן את המצלמות.

יעקב ליצמן: אני מאשים אותם במפורש.

מירי רגב: חבר הכנסת מוטי יוגב, בבקשה.

מירי רגב: מוטי, זה לא הרצאה.

מירי רגב: יש ממש הרבה אנשים שרוצים לדבר אז שתי דקות.

מירי רגב: לאחר מכן דוד צור ופייגלין אחריו.

מרדכי יוגב: ראשית, באמת להגיד תודה גם ליושב ראש על כל דברייך, וגם לממ"ז הנכנס בהצלחה רבה וליוצא בהערכה רבה.

מרדכי יוגב: אני גם אומר לשר ולכל כוחות המשטרה.

מרדכי יוגב: אני חושב שהתמודדות שלהם היא לא קלה.

מרדכי יוגב: אני חושב שצריך למצוא את הדרכים לגבות את שוטרי ירושלים גם בתוספת שכר, בעיקר את מרחב קדם, וגם לאמץ אותם על-ידי עיריית ירושלים עם חטיבת הנח"ל.

מרדכי יוגב: אני רוצה להתמקד במרחב קדם או באיך לקדם את ההתמודדות.

מרדכי יוגב: אני גם שמח על הדברים של רז נזרי.

מרדכי יוגב: , ולא ארחיב בזה כי אמרת לי נקודה אחת, כי הרגלים הן ארבע: המודיעיני, המבצעי, העירוני והמשפטי.

מרדכי יוגב: אני חושב שעם ארבעת הרגליים יחד נוכל להתגבר על הטרור.

מרדכי יוגב: מרחב קדם – אני חושב שצריך לזרז מאוד את הקמתו.

מרדכי יוגב: ההחלטה התקבלה.

מרדכי יוגב: הוא היום אחראי על מרחב אוכלוסייה של כמעט 230,000 נפש.

מרדכי יוגב: תחנת שלם - אם לקחת תחנה אחת ולהגיד על מה היא אחראית - רב פקד אחד על ואדי ג'וז, על שמעון הצדיק, על - - - המזרחי, סולטן סולימן, ראס אל עמוד, סילוואן, מעלה הזיתים, קדמת ציון.

מרדכי יוגב: הייתי נותן את קדמת ציון לזיתים, אבל זו כבר החלטה שלך.

מרדכי יוגב: מרחב קדם, אם נזכור, תחנת שלם - 14 שוטרים, שני ג'יפים, על כל הדבר הזה.

מרדכי יוגב: זה בלתי אפשרי, את מנית את זה.

מרדכי יוגב: יש לי עוד הרבה נקודות אבל אדבר על נקודה אחת כי ביקשת ואכבד את זה.

מרדכי יוגב: צריך לזרז וזה בהחלטת הממשלה, להביא את זה לידי מימוש תוך שנתיים עם הכסף ועם הכוחות, ואדוני השר, הסמפכ"ל, ככוחות קבועים כפי שראש העיר הציג.

מרדכי יוגב: אתה הסתובבת, אני מסתובב שם גם פעם-פעמיים בשבוע.

מרדכי יוגב: אתמול במקרה הייתי בדרך לקדמת ציון.

מרדכי יוגב: צריך שם כוח קבוע בנקודות הפיגוע הקבועות, כוח שמכיר את מקומו, כוח שיודע, כוח שמכיר את התושבים, כוח שיודע להתנהל.

מרדכי יוגב: כוחות התגבור הם בסדר, אבל צריך ליצור כפי שאמר ראש העיר לא תגבור זמני אלא יחידות קבועות, מרחב שיש לו את הכוחות ושבכל נקודה כזו יש תחנה, יש לשכת מודיעין, לשכת חקירות, והיא מסוגלת לעבוד.

מרדכי יוגב: אין לי ספק שירושלים זקוקה לזה, לאותה הגדרת צרכים, לאותה עבודה משולבת גם עם העיר, גם עם הצד המשפטי, וגם עם שירות הביטחון הכללי.

מירי רגב: זה גם המקום להגיד שאנחנו הולכים לקיים ועדת משנה חסויה משותפת לוועדת חוץ וביטחון ולוועדת הפנים בעניין מזרח ירושלים בשיתוף השב"כ.

מירי רגב: חבריה ייקבעו על-ידי ועל ידי אלקין.

מירי רגב: היועצת המשפטית מירי תלווה מן הסתם את הוועדה הזו ואנחנו נפעל.

מירי רגב: אנחנו ניפגש כבר בשבוע הבא.

מירי רגב: אמרתי לכם, מבחינתי, מזרח ירושלים על הכוונת עד שיהיה שקט.

מרדכי יוגב: בהחלט, ואני שמח על דבריה של היושבת-ראש ולא ארחיב.

מרדכי יוגב: אדגיש את מרחב קדם - מה שיותר מהר תוך כדי התגבור אפילו.

מרדכי יוגב: להביא לשם את השוטרים הטובים ביותר, את המפקדים הטובים ביותר ואת ההיערכות הנכונה.

יצחק אהרונוביץ': מוטי, רק כדי לתת את המספרים הנכונים – מרחב קדם 350 איש נכון לרגע זה, בלי התוספות שהם מקבלים.

מרדכי יוגב: אבל נתתי לך תחנת שלם – 14 שוטרים, שני ג'יפים.

יצחק אהרונוביץ': בסדר, בסדר.

יצחק אהרונוביץ': צריך לתגבר.

מרדכי יוגב: איש יקר רב פקד - - -, אבל הוא לא יכול להגן - - -

יצחק אהרונוביץ': בשביל זה אני מביא עוד כוח מיוחד של מאה איש תוספת.

מרדכי יוגב: דבר אחרון, אדוני השר - אני לא אומר את זה בכדי לפגוע במשטרה, ועשינו את זה בעבר, אם לפרק זמן תגבורים של יחידות מיוחדות של צה"ל כמו דובדבן או אחרים.

מרדכי יוגב: היינו שם, עשינו את זה.

מרדכי יוגב: להיפך, צה"ל עוזר למשטרה והמשטרה עוזרת לצה"ל.

מרדכי יוגב: חטיבת המבצעים נכונה לכך.

מרדכי יוגב: אם יש צורך כזה - לקבל ת"פ לפרקי זמן.

מרדכי יוגב: אני לא אומר כדבר קבוע.

מרדכי יוגב: אין לי ספק שביחד נדע להחזיר את הביטחון לירושלים.

מירי רגב: ועדת המשנה המיוחדת שהוקמה עם שני הצוותים תבוא עם הצעה מסודרת.

מירי רגב: חבר הכנסת צור, בבקשה.

מירי רגב: לאחר מכן חבר הכנסת פייגלין.

משה זלמן פייגלין: אנחנו התחלפנו.

מירי רגב: יש לך נשיאות?

משה זלמן פייגלין: יש לי כמה דברים.

מירי רגב: תאשר את ההצעה לסדר בעניין מזרח ירושלים.

תמר זנדברג: מירי את ב-delay.

תמר זנדברג: הנשיאות כבר היתה, כבר הכול אושר.

תמר זנדברג: אל תבזבזי את הטובה מפייגלין, תישמרי את זה למשהו אחר.

מירי רגב: אוקיי.

מירי רגב: מקבלת את המלצתך, חברתי תמי.

תמר זנדברג: זה היה כבר בשתים-עשרה, מה קורה לך?

תמר זנדברג: את פשוט תקועה פה בדיונים יותר מדי.

מירי רגב: את צודקת.

מירי רגב: פייגלין, בבקשה.

משה זלמן פייגלין: רבותי, אני לא רוצה עוד שוטרים בירושלים.

משה זלמן פייגלין: אני רוצה פחות שוטרים בירושלים.

משה זלמן פייגלין: הוא לא כאן ואף אחד לא מקשיב, אני רוצה לומר לך, ניר, שהזדהיתי במידה מסוימת עם קריאת הביניים של טלב שהוא אמר לך: מה אתה מתעסק לי עם ביטחון?

משה זלמן פייגלין: אתה ראש העיר.

משה זלמן פייגלין: מי שזורק אבנים ובקבוקי תבערה בירושלים ובהמשך נכנס למכונית ואחר כך זורק בקבוקי תבערה על בתי יהודים בירושלים, נשפט לשנה וחצי בסך הכול, ובהמשך כמובן מבצע את הפיגוע כשהיום הייתי בשבעה של התינוקת חיה זיסל, השם ייקום דמה, מי שמבצע את הדברים הללו לא עושה אותם בגלל שלא מפנים את האשפה בתדירות ראויה במזרח העיר, מישהו ניסה לטעון כאן טענה כזו, או כי העירייה לא מקצה מספיק משאבים.

משה זלמן פייגלין: אני לא אומר שלא צריך להקצות משאבים ולפתח את העיר כולה ולתת שירות שווה לכל אזרחיה, זה לא מה שאני מנסה לטעון.

משה זלמן פייגלין: אבל כולנו טומנים כאן את הראש בחול ובאים עם פתרונות טכניים משל היינו כוח של האו"ם או כוח שיטור, ובכלל יש פה איזשהו סכסוך שכנים שצריך לנהל אותו ולא מאבק לאומי שצריך לנצח אותו.

משה זלמן פייגלין: כולנו מתחמקים כאן מהעניין המהותי אל הפתרון הטכני של עוד שוטרים ועוד בלונים ועוד כוחות כאלה ואחרים.

משה זלמן פייגלין: כולנו נשאבים אל תוך השאלות הטכניות, המבצעיות כביכול.

משה זלמן פייגלין: אבל השאלה כאן היא בכלל לא מבצעית.

משה זלמן פייגלין: שורש הבעיה הוא בכלל לא מבצעי והוא גם לא אצל הערבים.

משה זלמן פייגלין: שורש הבעיה הוא כל כולו אצלנו, אצל היהודים, כל כולו אצלנו, אצל ממשלת ישראל.

משה זלמן פייגלין: אני אתלה פה באילן גבוה שהוא לא כל כך כוס התה שלי, אני מוכרח לומר, הוא מהצד השני של הקשת הפוליטית, וזה מי שהיה מפקד מחוז ירושלים אריה עמית.

משה זלמן פייגלין: יצא לי להתעמת איתו לא מעט משום שאני באותה תקופה הקמתי את תנועת "זו ארצנו" והתנגשנו זה בזה.

משה זלמן פייגלין: שמעתי אותו מתראיין.

משה זלמן פייגלין: הוא אומר: לכל הרוחות רבותי, תחליטו ירושלים שלנו או לא שלנו.

משה זלמן פייגלין: ואם היא שלנו, ואת זה אומר איש שמאל, כך הוא מזהה את עצמו היום אחרי שהשתחרר, עם המון ניסיון, גם הוא טיפל קצת בירושלים וגם הוא לבש קצת מדים, הוא אומר: אם היא שלנו לא יכול להיות שיהודי לא יכול להתפלל בהר הבית.

משה זלמן פייגלין: ההחלטה של משה דיין שבכלל התכוונה למקרה ספציפי עם הרב גורן פתאום הפכה להיות איזה משהו מקודש.

משה זלמן פייגלין: אדוני השר, הסטטוס קוו שאתה מנוסס בשמו הוא סטטוס-קוו רצחני.

משה זלמן פייגלין: שרשרת המזון היא כזו – כשיהודי לא יכול להתפלל במקום המקודש ביותר לעם ישראל בהר הבית מדינת ישראל אומרת: זה לא שלי.

משה זלמן פייגלין: וכשאתה אומר שלב ליבה של בירתך לא שלך אתה מצדיק את האלימות נגדך, ומשם זה גולש לירושלים.

משה זלמן פייגלין: ולא נכון, אדוני ראש העיר, זה גולש לכל הארץ.

משה זלמן פייגלין: זה גולש לכל הערים המעורבות, זה גולש לכל מקום.

משה זלמן פייגלין: זה גולש גם לעזה.

משה זלמן פייגלין: יש קשר הדוק בין הדברים.

משה זלמן פייגלין: הכול מתחיל לא כי אין מספיק שוטרים ולא כי אין מספיק בלונים, כי לא נותנים ליהודי ללחוש תפילה בהר הבית .

משה זלמן פייגלין: תודה רבה.

מירי רגב: עזוב ללחוש תפילה, שיעלה קודם להר אחר כך שיתפלל.

מירי רגב: קודם כל, שיעלה להר, שלא ייסגר ההר בפני עשרות אנשים שבאו מכל הארץ בסוכות.

מירי רגב: רוב סוכות ההר היה סגור ליהודים.

משה זלמן פייגלין: אני מתעקש על הדבר הזה, לא יכול להיות.

משה זלמן פייגלין: גברתי, אני בכוונתי אמרתי.

משה זלמן פייגלין: אבל זה המשך שרשרת המזון.

נחמן שי: אתם רוצים שקט או שאתם רוצים שהשמחה הזאת תימשך?

מירי רגב: אני לא רוצה לקנות שקט.

מירי רגב: זה בדיוק מה שקרה – שלאורך שנים המשטרה קנתה שקט על ההר.

נחמן שי: כשהשד יצא מהבקבוק אף אחד לא יחזיר אותו.

מירי רגב: אתה יודע מה?

מירי רגב: שיצא השד מהבקבוק.

מירי רגב: הגיע הזמן שיצא השד מהבקבוק ופעם אחת ולתמיד תגיד מה ירושלים בשביל העם היהודי.

נחמן שי: במקום לדון פה בבעיות הביטחון אתם דנים איך להחריף את בעיות הביטחון של ירושלים.

מירי רגב: דוד צור, בבקשה.

מירי רגב: לאחר מכן תמר זנדברג.

דוד צור: מכיוון שאין לנו מספיק זמן לכסות את כל הנושאים שעלו כאן - - -

מירי רגב: מן הסתם ניקח את זה ונגזור את זה לתתי-סוגיות ונקיים על זה דיון.

דוד צור: אני רוצה לומר שני דברים: ראשית, קודם כל, לברך באמת את הממ"ז היוצא, את פריינטה, שעשה עבודה מצוינת.

דוד צור: הוא גם היה חבר פה כמעט בוועדה בתכיפות שהיושבת-ראש מכנסת את הדיונים בנושאים האלה.

נחמן שי: הוא עוד יכול להיות.

דוד צור: אני רוצה גם לברך את צ'יקו.

דוד צור: גם האיש הנכון והראוי בזמן הנכון.

דוד צור: כיושב ראש ועדת המשנה גם בנושא בטיחות בדרכים, אדוני השר, חשוב מאוד שיהיה ראש את"ן, ומהר, כדי שנוכל גם לדון בנושאים האלה.

דוד צור: אני בטוח שזה ייעשה.

מירי רגב: בהזדמנות הזו גם נברך את השר שהוא הודיע שהמפכ"ל יהיה מתוך שורות המשטרה והעביר מסר מאוד חשוב לממ"זים שמי שיכול להיות ממ"ז יכול להיות בסופו של דבר גם מפכ"ל וזה חשוב לארגון.

נחמן שי: כל סגל הפיקוד הבכיר, לא רק הממ"זים.

נחמן שי: ניצבים, ניצבים.

מירי רגב: לכל הפיקוד, לכל הניצבים.

מירי רגב: צודק חברי, נחמן.

דוד צור: אני רוצה לומר משהו כללי שהוא דווקא בסוגיה של ביטחון הפנים.

דוד צור: אני חושב שבפיקים של אירועים שקורים, בדרך כלל ההתייחסות לנושאים ביטחוניים היא תמיד לוקחת נתח גדול מאוד מההתייחסות התקציבית, המחשבתית, התקשורת, ולמעשה אנחנו מוצאים את עצמנו מדברים תמיד בפיקים מאוד מסוימים, כמו למשל, גל האלימות הגדול הזה או ארגוני פשיעה בפעמים אחרות, וכן הלאה.

דוד צור: הוועדה הזו דנה בנושאים של מקומה של המשטרה בכלל בשמירה על ביטחון הציבור והדמוקרטיה בישראל ואני חייב להגיד שאני שמח על הדיון הזה.

דוד צור: נאמר פה, וזה רק צד אחד של העניין, באמת התוספות של השוטרים שמגיעים לירושלים.

דוד צור: אני לא רוצה להיכנס פה לכל הסוגיות הטקטיות.

דוד צור: אני מאוד מברך, אגב, על המעורבות של ראש העיר, בניגוד למה שנאמר פה גם על-ידי טלב וגם על-ידי חברי פייגלין.

דוד צור: אני חושב ששיתוף הפעולה הזה בין ראש עיר לבין מחוז, מרחב, בכל מקום הלוואי והוא יהיה כמו שהוא בירושלים.

דוד צור: אני בטוח שהם ידעו להכיל את האירועים.

דוד צור: אני רוצה להגיד מילה לגבי העניין של ההכלה.

דוד צור: אני לא אוהב את המילה הזו.

דוד צור: אני חושב שהכלה היא נכונה שהיא לא תגלוש לשטחי איו"ש.

דוד צור: אבל החיכוך הנדרש בין שוטרים לתוך השכונות המזרחיות בירושלים, כולל בהר הבית, הוא לדעתי המפתח בסופו של דבר לדיכוי האירועים האלה.

דוד צור: צריך לדכא אותם כי אלה אירועים אלימים, הפרות חוק קשות וצריך לדכא אותם.

דוד צור: מילה לגבי הר הבית – אני לא מסכים לא עם פייגלין וגם לא עם האמירות לעניין הריבונות והלחימה על הנרטיב כל הזמן בנושא הר הבית.

דוד צור: ישנו סטטוס-קוו שאפשר להתווכח עליו לכאן ולכאן.

דוד צור: אנחנו חייבים לראות שזכות היהודים לביקורים בהר הבית כפי שוועדת המשנה שלנו גם קבעה תוך איונים נכונים, תוך - - -

מירי רגב: הוועדה המליצה, ועדת הפנים קיבלה.

דוד צור: ועדת המשנה המליצה לוועדה והוועדה קיבלה וגם המשטרה קיבלה.

דוד צור: אני חושב שמדובר שם גם על שעות, גם על פתיחה של יום נוסף, גם על הדרך שאפשר לעשות את זה בצורה מכובדת, וזה עיקר העניין.

דוד צור: גם בהידברות.

דוד צור: ההידברות היא חשובה בעניין הזה ולא להלהיט את הרוחות.

דוד צור: גם השיח צריך להיות יותר ענייני ופחות מתלהם כי בסופו של דבר לא היינו רוצים עם כל האיומים של טלב שהצהיר מה שהצהיר והלך, שבסוף הסכסוך שקיים במזרח התיכון ובישראל יהיה דרך הפריזמה של הר הבית בלבד, כי בסופו של דבר יש בסכסוך גם אלמנטים דתיים, אבל אנחנו חייבים - - -

מירי רגב: אבל בוא לא נדבר על הסכסוך.

מירי רגב: מה שאתה אומר הוא שאתה מצפה שיישמו את האפשרות שהיהודים יוכלו לעלות להר הבית, זה הכול.

דוד צור: ודאי.

דוד צור: זה קורה.

מירי רגב: זה לא קורה, לצערי.

דוד צור: זה קורה.

דוד צור: במעקב שלנו, זה קורה.

דוד צור: זה נכון, אף אחד מאיתנו לא מרוצה מהצורה שבה זה נעשה, בחטף, תוך צעקות, תוך הסתה.

מירי רגב: קללות של נשים בשחור שממומנות על-ידי התנועה האסלאמית ולא קורה עם זה כלום.

דוד צור: אז הדברים האלה דורשים טיפול.

דוד צור: אי-אפשר לומר שההר סגור למתפללים.

דוד צור: אני בעד מדיניות הדילול, אני חושב שהיא מדיניות נכונה.

דוד צור: היא לא ענישה, היא מדיניות שבאה למנוע אלימות.

דוד צור: אני חושב שהמשטרה בעניין הזה היא לא הכתובת כל הזמן לביקורת כי המשטרה בסך הכול נמצאת פה בתווך.

מירי רגב: רק הכתובת.

מירי רגב: אומר לך השר: אני לא יכול להתייחס מתי הוא נסגר ומתי הוא פתוח.

דוד צור: את מתייחסת למשהו אחר שאני מציע לך פעם לעשות דיון משפטי בעניין כפיפות המפכ"ל לשר לביטחון הפנים.

דוד צור: זו סוגיה אחרת לגמרי.

דוד צור: זה לא מה שהוא אומר.

מירי רגב: אני אעשה, אני הולכת לעשות על זה דיון כי אני רוצה להבין את הכפיפות הזו.

מירי רגב: אם השר – אין לו מה להגיד על הר הבית אז הוא לא צריך להשיג עוד שוטרים, שהמפכ"ל ילך לבד להשיג שוטרים.

דוד צור: היא לא דומה לכפיפות של הרמטכ"ל לשר הביטחון, אמרתי לך את זה.

מירי רגב: אני אלמד את העניין הזה, בסדר.

מירי רגב: אני צריכה פעם אחת ולתמיד להבין.

מירי רגב: אם לשר אין say על נושא הביטחון האישי בירושלים, בתוך זה בהר הבית - - -

דוד צור: יש לו במדיניות.

דוד צור: הוא לא מתערב בנושאים הטקטיים.

מירי רגב: מה זה "מדיניות"?

מירי רגב: הרמטכ"ל יחליט לתקוף בעזה בלי שהשר יאשר את זה?

דוד צור: אבל אני מסביר לך שהכפיפות של הרמטכ"ל היא שונה.

מירי רגב: אני רוצה להבין את זה, אני רוצה להבין מה מערכת היחסים.

מירי רגב: אם השר נמצא חסר אונים, והממשלה חסרת אונים ביישום המדיניות שלה מול חבורה של לובשי מדים שרוצים לשמור על הסדר ובשביל זה עדיף שהיהודים בכלל לא יעלו על ההר אז זה רע מאוד.

מירי רגב: הבנתי את מה שאמר ולכן אני רוצה ללמוד את הסוגיה הזו.

מירי רגב: תודה רבה, צורי.

מירי רגב: חברת הכנסת תמר זנדברג, בבקשה.

מירי רגב: לאחר מכן חבר הכנסת אייכלר.

תמר זנדברג: תודה, גברתי היושבת-ראש.

תמר זנדברג: קודם כל, אני רוצה להצטרף לברכות למפקד המחוז החדש.

תמר זנדברג: אני מאחלת לך שבתקופת הכהונה שלך אנחנו נדע שקט ושלום פה במרחב, בעיר ובמדינה.

תמר זנדברג: אני רוצה להצטרף להתחלת של הדברים פייגלין באופן שיפתיע אתכם אולי.

תמר זנדברג: ירושלים בוערת.

תמר זנדברג: קראו לזה אינתיפאדה שקטה, אחר כך ראינו פיגוע טרור, רצח מחריד ושפל ונתעב בשבוע שעבר.

תמר זנדברג: באנו לכאן כדי להבין יותר את מכלול הגורמים.

תמר זנדברג: שמענו מהתחלת הדיון על כפיפות מפכ"ל, רמטכ"ל, כוחות, כוח מיוחד, תוספת כוחות, דיכוי.

תמר זנדברג: אני מצטטת את כל הדברים שאמרו לפניי ויש כמה אמירות שיש להן קשר.

תמר זנדברג: דווקא בסוף דבריך, אדוני ראש העיר, התחלנו לשמוע טיפה, אבל ככה הבלעת את זה בדברים.

תמר זנדברג: אני רוצה להוסיף שלוש נקודות מרכזיות שלא עלו כאן

תמר זנדברג: בכלל ובלעדיהן אנחנו לא נצליח, כמו שאמר חבר הכנסת פייגלין, לקיים דיון מהותי, ואנחנו נישאר בדיון שאנחנו כל הזמן מה שלא עבד בכוח, נוסיף עוד כוח ועוד אמצעים משפטיים ועוד כוחות ועוד דיכוי.

תמר זנדברג: זה לא יעבוד ולא נצליח להבין למה זה לא עובד.

תמר זנדברג: שלושת הגורמים הם: אחד, שוב, שמענו על כוחות, דיכוי, הפרות סדר וכו' וכו'.

תמר זנדברג: לא שמענו על למעלה מ-80% ילדים מתחת לקו העוני.

תמר זנדברג: לא שמענו על הריסות בתים ואישורי בנייה שלא ניתנים.

תמר זנדברג: לא שמענו על ילדים שלא לומדים באף מסגרת.

תמר זנדברג: לא שמענו על כיתות חסרות, על נשירת תלמידים, על היעדר מסגרות לנוער בסיכון, על לשכות רווחה.

דוד צור: על זה הם זורקים אבנים?

תמר זנדברג: כן, צורי – גם.

דוד צור: הם יוצאים מהכיתות וזורקים אבנים.

תמר זנדברג: צורי, אתה יודע בכל נושא אחר אתה יכול להבין, ואנחנו מנהלים דיונים אחרים בוועדות אחרות גם, למה כשאין מסגרות לנוער בסיכון קיימת אלימות.

תמר זנדברג: פתאום כשמדובר בערבים לא יכולים להבין, למה?

תמר זנדברג: כי ערבי קם בבוקר לזרוק אבנים, נכון?

תמר זנדברג: הוא לא קם ללכת לבית-ספר, הוא לא קם לקבל זכויות שוות.

דוד צור: גם ביפו חסרים.

דוד צור: גם בבאר שבע חסרות כיתות וגם באשדוד.

תמר זנדברג: נכון, וגם במקומות האלה - - -

<מאיר אינדור: הוא זורק על יהודים, הוא לא זורק סתם.

תמר זנדברג: לא שמענו אף מילה שהיתה כאן ואנחנו יודעים וראינו, קראנו בעיתונים, שיש לנו כאן מציאות.

תמר זנדברג: מאז רצח מוחמד אבו חדיר חלה עלייה תלולה מאוד מאוד מאוד.

תמר זנדברג: שמענו את זה בתחילת הדברים, אבל לא שמענו מה קרה בתקופה הזו בהתמודדות עם אלימות מהצד השני, עם אלימות נגד פלסטינים שכפי שאמר כאן קודם הולכים ונכלאים בגטאות.

ניר ברקת: העבריינים שתפסו אותם יושבים בכלא.

תמר זנדברג: כן.

תמר זנדברג: אבו חדיר – בהחלט.

תמר זנדברג: אבל מה עם שריפת מסגדים?

מירי רגב: שריפת תחנת דלק, שריפת ה- - -

<קריאה: מהמסגדים זורקים אבנים.

תמר זנדברג: מאה אחוז, על זה שמענו הרבה, אבל יש כאן מציאות שהיא מציאות הדדית ועל הצד השני לא שמענו.

תמר זנדברג: נקודה אחרונה שלא שמענו עליה והיא אולי כאן המרכזית ביותר.

תמר זנדברג: שמענו עליה מחוץ לכאן.

תמר זנדברג: לא שמענו על הפרובוקציה המפחידה והמסוכנת של ההתנחלות בסילוואן, בגבעת המטוס, של שר בממשלה שמודיע לנו שהוא הולך במו ידיו להבעיר את השטח.

מירי רגב: רגע, ערבים יכולים לקנות בית בכל מקום בארץ הזו?

מירי רגב: גם יהודים יכולים לקנות בית בכל מקום בארץ הזו.

מירי רגב: מה את אומרת?

מירי רגב: מה קרה?

מירי רגב: יהודי לא יכול לגור בסילוואן?

ניר ברקת: על איזה חוק בדיוק הם עוברים?

<קריאה: החוק הבין-לאומי.

<קריאה: חובת התום לב בחוזים.

תמר זנדברג: את יושבת-ראש הוועדה או מה?

מירי רגב: אני רוצה שיהודי וערבי יוכלו לקנות בית בכל מקום במדינת ישראל.

תמר זנדברג: חברות וחברים, גם בגדה המערבית אתם מחילים.

תמר זנדברג: פתאום ההיתממות הזאת של להסתכל על החוק, על דיני נדל"ן וקניין, ולא להסתכל על המצב הפוליטי שאתם מבעירים, ואחר כך אתם חוקרים ושואלים: למה יש אלימות, למה ירושלים נמצאת במצב שהיא נמצאת.

תמר זנדברג: בין היתר, זאת הסיבה - - -

ניר ברקת: לפי החוק הבין-לאומי לבן אדם מותר לגור איפה שהוא רוצה.

תמר זנדברג: קודם כל, זה לא נכון.

תמר זנדברג: אבל זה לא העניין.

תמר זנדברג: אל תגלגלו עיניים לשמיים לשאול למה ירושלים נמצאת במצב שהיא נמצאת כשיש כזאת דחיקה, כשיש כזאת אפליה, כזאת הזנחה וכזאת התייחסות לא שוויונית לאלימות.

ניר ברקת: תבואי לבקר פעם בירושלים, תשני את דעתך.

מירי רגב: תמר, תודה רבה.

מירי רגב: יהודים וערבים יחיו בכל מקום בארץ ישראל.

מירי רגב: חבר הכנסת ישראל אייכלר, בבקשה.

מירי רגב: לאחר מכן חבר הכנסת נחמן שי.

ישראל אייכלר: כבוד היושב-ראש, כבוד השר, אדוני ראש העיר, מפקד המחוז החדש.

ישראל אייכלר: ברכות למשה אדרי שהצליח מאוד באגף התנועה.

ישראל אייכלר: נקווה שהיה ראשיתך מצער ואחריתך ישגה מאוד.

ישראל אייכלר: התחלת את התפקיד שלך בפרשת הרכבת ונקווה שלא תדע צער ושיהיה לך המון זמן פנוי.

ישראל אייכלר: אני רוצה שהשר ויושבת הראש ישמעו את דבריי.

ישראל אייכלר: אני רוצה לספר לכם שהלילה הזה נקברה בשקט ובלאט הגיורת מאקוודור קרן ימימה רסקה שנרצחה ונהרגה.

ישראל אייכלר: אני חושב שאין סטטיסטיקאי בעולם שיכול לעשות חישוב כמה אחוז יכול לקרות במקרה שבחורה מאקוודור תיהרג בירושלים.

ישראל אייכלר: זה ממש דברים נשגבים מבינתנו.

ישראל אייכלר: אבל הייתי מעורב במשהו מצער מאוד באותו הלילה.

ישראל אייכלר: אדוני השר, ביקשו ממני שאני אשתדל בחברה קדישא שיוכלו לקבור אותה בהר המנוחות כי אם יקברו אותה בהר הזיתים אף אחד לא יבוא לבקר את המסכנה ולהגיד פרק תהילים על הקבר שלה.

ישראל אייכלר: אתה מבין לאן הגענו?

ישראל אייכלר: הצטמררתי מזה שהבחורה נהרגה, מזה שהיא נפטרה, מזה שאימא שלה המסכנה באה ובכתה ואמרה שהיא רצתה כל כך להיות יהודייה בירושלים ומבקשים ממני לא לקבור אותה בהר הזיתים שמא אף אחד לא יבוא אליה.

ישראל אייכלר: לפני שבוע הייתי בהר הזיתים עם המשטרה.

ישראל אייכלר: ראיתי שלא רק שלא מפחדים מהמשטרה אלא שכשהם ראו את השוטרים ואת אנשי משמר הגבול הם זרקו זיקוקים על הכביש, על הסמטה, בתוך הר הזיתים.

ישראל אייכלר: השוטרים נותנים באמת את כל החיים שלהם שם, אבל הם אומרים: אנחנו פה שישה שוטרים פה בהר, אנחנו לא יכולים לעשות כלום.

ישראל אייכלר: רבותי, מה שמתחיל במצבות מנופצות ממשיך באבנים בדרך ובבקת"

ישראל אייכלר: בים על בתי יהודים ומסתיים בדריסה אכזרית בתחנת רכבת, והשם ישמור מה עוד.

ישראל אייכלר: אם היינו מקבלים את הצעת היושבת-ראש בסיור שהיה לנו לפני החגים ושל כמעט כל האנשים שיושבים פה, ואם את אותו תגבור שעשית היום, אדוני השר, הייתם עושים לפני החגים אולי המצב היה שונה.

יצחק אהרונוביץ': חבר הכנסת אייכלר, אתה בא בדקה התשעים.

יצחק אהרונוביץ': אתה לא שומע מה דיברתי ואתה עכשיו מדבר דברים שלא אמרתי.

יצחק אהרונוביץ': אני תגברתי ואני אסביר.

ישראל אייכלר: אני יודע שאתה תגברת.

ישראל אייכלר: היית עושה את זה לפני חודש כשמירי רגב ועוד אנשים ביקשו את זה.

יצחק אהרונוביץ': לא לפני חודש, לפני שנה תגברתי.

יצחק אהרונוביץ': אני אומר לך, הצגתי פה בסקירה שנתתי כמה תגבורים הכנסתי לירושלים.

יצחק אהרונוביץ': בשבוע האחרון הוספתי עוד אלף – זה מה שאמרתי.

יצחק אהרונוביץ': זה לא פתאום התעוררנו יום אחד.

ישראל אייכלר: זה ברור, אנחנו רואים שיש תגבורים.

ישראל אייכלר: אבל זה לא עומד במבחן התוצאה.

ישראל אייכלר: אם יכול לבוא מרצח בתוך העיר עם רכב להיכנס לתחנת רכבת, וזה בחור שישב בבית-סוהר, זה לא מישהו שלא יודעים מי זה.

ישראל אייכלר: הוא זרק בקת"ב.

ישראל אייכלר: אדוני השר, אני רוצה להגיד לך בצער, צבא הקטינים הפלסטיני כובש את מזרח ירושלים ואנחנו חסרי אונים.

<קריאה: - - - צבא הקטינים, מה זה הביטויים האלה שאתם ממציאים?

מירי רגב: תודה רבה.

מירי רגב: חבר הכנסת נחמן שי ולאחר מכן אחרון הדוברים חבר הכנסת דוד אזולאי, התייחסות השר, רז נזרי אם יש לך משהו להגיד, נסכם.

מירי רגב: נקיים דיון נקודתי על כל אחד מהנושאים שעלו פה.

מירי רגב: תאמין לי, יהודה.

נחמן שי: תודה רבה.

נחמן שי: אני באמת רוצה לברך את מפקד המחוז הנכנס.

נחמן שי: לפי דעתי, זה המחוז הכי מסובך של משטרת ישראל והתפקיד הכי קשה שיש בה, ושלא ייעלב אף ניצב אחר.

נחמן שי: אני מקווה שהוא יצליח באמת להרגיע את הרוחות.

נחמן שי: אני חושב שהמדיניות שהציג פה היום השר לביטחון הפנים היא מדיניות נכונה כי היא מכוונת להרגיע את הרוחות ולהחזיר את השקט לירושלים.

נחמן שי: זה מה שאנחנו צריכים, אנחנו לא צריכים יותר מזה.

נחמן שי: לא הוועדה הזו היום, ולא ממשלת ישראל היום, יודעת, אני גם לא בטוח שהיא רוצה, לפתור את מכלול הבעיות בינינו לבין הפלסטינים.

נחמן שי: לא, אנחנו לא יכולים.

נחמן שי: אנחנו רוצים אבל אנחנו לא יכולים כרגע.

נחמן שי: הכי רע מבחינתנו זה בסוף שבפצע המדמם הזה של ירושלים שבו מתמקדות גם הבעיות הדתיות, גם הבעיות החברתיות, גם הבעיות הלאומיות, גם הבעיות הכלכליות של שתי הקבוצות האלה חיות ביחד, הכול בירושלים ושפה נתחיל לעשות את הסדר.

נחמן שי: לא במקרה משאירים תמיד את ירושלים לסוף, לא במקרה.

נחמן שי: לכן, אני אומר גם לראש העירייה, והוא יודע כמה ירושלים יקרה לי ולקבוצה מאוד של חברי כנסת, בוא ניזהר שלא נפעיל כוח יתר.

נחמן שי: אני מבין את הרצון שלך וגם אמרת לי.

נחמן שי: יצא העניין כבר לדרך, מוכרחים לעצור את זה.

נחמן שי: אבל בואו ניזהר שלא נגיע לתוצאות שלא נוכל אחר כך להחזיר את הדברים למקומם.

נחמן שי: צריך לנהוג בירושלים בכפפות של משי, בזהירות יתרה, בכל דבר ודבר שקורה פה.

ניר ברקת: למעט, אלימות.

ניר ברקת: אלימות לא בכפפות של משי.

נחמן שי: הכפפות הן כפפות ושים עליהם משי כדי לטפל בהן.

נחמן שי: גם אני לא רוצה לראות אלימות.

מירי רגב: אגב, זה מה שיביא לאינתיפאדה.

מירי רגב: אתה קונה את השקט.

נחמן שי: זה לא יביא לאינתיפאדה.

נחמן שי: מירי, זה ירגיע.

נחמן שי: אנחנו מוכרחים.

נחמן שי: את רוצה אינתיפאדה?

נחמן שי: תבחרי, איפה שאת רוצה אינתיפאדה, רק לא בירושלים, רק לא בירושלים.

נחמן שי: נכריז ונאמר, נשאיר בסוף את הביצוע בידי מפקדי משטרה ובידי השוטרים שלהם על-פי המדיניות של המשטרה בזהירות יתרה ולהימנע מנפגעים ומהרוגים כי כל הרוג כזה זה ממש שמן בגלגלי הפעילות, זה ממש שמן.

מירי רגב: תראה לאן זה מגיע, השארנו את זה בידי המשטרה.

מרדכי יוגב: זה בגלל שאתה מגדיר כך את החשש שלך.

מרדכי יוגב: לא שאני מחפש הרוגים, אבל לא צריך להתנצל.

נחמן שי: לכן אני אומר, צריך להשקיע כל מאמץ שאנחנו יכולים באמצעים, ולכן שאלתי ושאלתי.

נחמן שי: אין ולא צריך להיות גבול לאמצעים שמשקיעים בירושלים.

נחמן שי: אם נוכחות יכולה להרגיע אז שתהיה נוכחות יותר גדולה.

נחמן שי: אם יש אמצעים טכנולוגים לא ידועים תביאו אותם.

נחמן שי: אם יש המצאות שהמציאו באיזשהו מקום בעולם כדי לפגוע במפגינים ולרסן אותם, לעשות את זה בירושלים.

נחמן שי: אבל לשמור בסוף על ירושלים כעיר פעילה, כעיר חיה, כולל השכונות.

נחמן שי: אנחנו רוצים שיבואו אנשים לירושלים, אנחנו רוצים שיעשו עסקים עם ירושלים.

נחמן שי: אנחנו רוצים להגדיל את ירושלים, אנחנו רוצים לבנות בירושלים, אם מישהו לא מבין מה שאני אומר.

נחמן שי: לא לתקוע עשר משפחות לתוך שכונה ערבית – זה לא מביא לנו שום תועלת.

נחמן שי: להגדיל את ירושלים, אבל לעשות את זה כל הזמן מתוך הבנה שאנחנו עוסקים בעיר הכי מסובכת בעולם.

נחמן שי: ניר, אתה יודע את זה טוב מאוד.

נחמן שי: תודה רבה.

מירי רגב: תודה רבה.

מירי רגב: חבר הכנסת דוד אזולאי, בבקשה.

דוד אזולאי: אדוני השר, גברתי היושבת בראש, ראשית, אני רוצה להצטרף לברכות למינוי החדש של הממ"ז.

דוד אזולאי: אני באמת מאחל לו תקופה קלה יותר מכפי שהיתה לקודמו.

דוד אזולאי: אנחנו שמענו פה הרבה דברים, אבל אני חושב שצריך לזכור דבר אחד והוא שהשוטרים מן השורה הראשונה עושים עבודת קודש וצריך להגיד להם מילה טובה.

דוד אזולאי: הם הראשונים בחזית, הם הראשונים שחוטפים.

דוד אזולאי: אני חושב שאת זה לא שמעתי ומן הראוי שנזכיר ונגיד את זה.

דוד אזולאי: כל הכבוד לאותם שוטרים שעושים עבודה במסירות נפש תוך כדי סיכון עצמי לא פעם, לא פעמיים, בכל פינה ואתר, והכול על מנת לתת לאזרחים את הביטחון.

דוד אזולאי: יחד עם זאת, אדוני השר, ופה אני מפנה אליך שאלה ישירה.

דוד אזולאי: כיושב ראש ועדת הפנים בזמנו ביקרנו במזרח ירושלים ולאחר מכן בחגים ביקרנו עם היושבת ראש הנוכחית מירי רגב.

דוד אזולאי: אני רוצה להגיד לך שראיתי את ההבדלים.

דוד אזולאי: כשאני ביקרתי עם הוועדה באמת היו פחות כוחות שליוו אותנו, פחות שטחים סטריליים.

דוד אזולאי: הלכנו כמעט חופשי לכל מקום שרצינו.

דוד אזולאי: בניגוד לפעם ההיא, הפעם הזאת, ויעידו על כך חבריי שהיו בסיור הזה ויושבים פה חלק מהחברים, קיבלנו ליווי כבד ביותר ולא יכולנו להגיע לכל מקום.

דוד אזולאי: בעניין הזה זה הדליק אצלי נורה אדומה.

דוד אזולאי: אדוני השר, אני שואל, האם ישנה איזושהי מדיניות של המשטרה או של הממשלה להגביל את הכוחות בפעילות שלהם בירושלים?

דוד אזולאי: כי יש תחושה שסוגרים להם את הידיים ולא נותנים להם לפעול בצורה חופשית.

דוד אזולאי: יכול להיות שאני טועה.

דוד אזולאי: אדוני השר, אשמח לשמוע ממך את הדברים האלה.

דוד אזולאי: נציג היועץ המשפטי אדוני מר נזרי, אני רוצה להגיד לך ששמעתי ואני מברך על כך שיש שינוי חקיקה.

דוד אזולאי: אבל אתה יודע שיש כבר חידוש.

דוד אזולאי: אתה מדבר על זריקת אבנים ואתם הולכים לחוקק חוק על זריקת אבנים.

דוד אזולאי: אנחנו פה מדברים על זיקוקים ועל כל מיני פצצות אחרות.

דוד אזולאי: האם אתם הולכים להתייחס לזה בחקיקה שלכם או שתחכו עד שזה יקרה במסה כזו גדולה ותבואו לפה ועוד הפעם לחפש חקיקה?

דוד אזולאי: אני מציע לך אדוני, אתם כבר נמצאים בהליך החקיקה.

דוד אזולאי: בואו תכניסו גם את הנושא הזה.

דוד אזולאי: הייתי מבקש גם לשמוע מנציגת הפרקליטות אם יש כתבי אישום שהוגשו, כמה כתבי אישום הוגשו, כמה אנשים נשפטו ויושבים בעקבות אותם כתבי אישום.

דוד אזולאי: תודה.

מירי רגב: רז, אתה תענה לאחר מכן.

מירי רגב: חברים, הדיון היום היה דיון גם כדי לשמוע את הממשלה.

מירי רגב: אנחנו מכירים את הבעיות בהר הבית.

יהודה גליק: הם לא שומעים אותנו.

מירי רגב: הם שומעים אתכם והם יודעים מה אתם הולכים להגיד.

יהודה גליק: לא, השר מעולם לא הסכים להיפגש איתנו וגם לא הפרקליטות וגם לא היועץ המשפטי.

מירי רגב: אנחנו יודעים שהר הבית סגור ליהודים, זה לא סוד.

מירי רגב: אפשר להגיד מה שרוצים אבל אנחנו יודעים מה קורה.

יהודה גליק: מירי, משפט אחד עם נושא שעלה פה הרבה פעמים וחיכינו לתשובה של רז נזרי.

מירי רגב: באיזה נושא?

יהודה גליק: בהר הבית הבעיה היא לא רק האלימות.

יהודה גליק: הבעיה היא ההתקהלויות הבלתי חוקיות.

יהודה גליק: אמרו לנו השוטרים שהיו פה בפעמים הקודמות שאם זועקים: אללה הוא אכבר, אין כלי משפטי לעצור אותם.

יהודה גליק: אדוני השר הזכיר פה 8,000 יהודים שביקרו בהר הבית.

יהודה גליק: 100% מהם סבלו גידופים, קללות, התקהלויות.

יהודה גליק: יש חוק עונשין – התקהלות בלתי חוקית עונשה שנתיים, על רקע גזעני - ארבע שנים.

יהודה גליק: אדון נזרי, אם אתה כובל את ידי השוטרים בתחום הזה למה אי-אפשר לטפל באותם מפרי סדר-יום יום בהר הבית?

יהודה גליק: את רצית שקט במזרח ירושלים?

יהודה גליק: אז האלימות במזרח ירושלים מתחילה מאותה הסתה בהר הבית.

מירי רגב: יהודה, תודה.

מירי רגב: רז נזרי, אני אשמח שתענה גם על העניין הזה של המגדפים.

<רז נזרי: הר הבית שהוזכר פה קודם, והתייחסת, גברתי היושבת-ראש, לעניין השר והמפכ"ל וכו', ההחלטה אם יעלו יהודים להר הבית או לא יהודים להר הבית, אם יתפללו יהודים אל הר הבית או לא יתפללו יהודים בהר הבית, היא החלטה של דרג מדיני.

<רז נזרי: אפשר לעטוף את זה ב-200 עטיפות ולהפנות את זה לכיוון המשפטי מכאן ומשם.

<רז נזרי: אני לא מתכוון לתת למי שצריך להוציא את הערמונים מהאש דרכנו.

<אביעד ויסולי: השר אמר הפוך.

מירי רגב: השר באמת אמר הפוך.

<רז נזרי: הוא לא אמר הפוך.

<רז נזרי: השר יתייחס ואנחנו עדיין פה.

<רז נזרי: ההחלטה אם עולים להר הבית או לא ברמה המדינית בגלל הרגישות ובגלל - - -

מירי רגב: ניתנה, ההחלטה הזו ניתנה.

מירי רגב: היה שר אמיץ אחד, צחי הנגבי, שאמר: יהודים יעלו להר הבית, נקודה.

מירי רגב: מאז הממשלה אישרה ויהודים אמורים לעלות להר הבית.

מירי רגב: השאלה עכשיו היא מדוע המשטרה לא מיישמת את החלטת הממשלה – זה הכול.

<רז נזרי: קודם כל, אמרתי את האמירה העקרונית האם עולים או לא עולים כפי שאת אמרת בעצמך השר בשעתו החליט אחרי שהיו כמה שנים שלא עלו להר הבית.

<רז נזרי: דומני זה היה באוקטובר 2000 כשאריאל שרון עלה היתה הפסקה בגלל שיקולים מדיניים כי המקום הזה בגלל נפיצותו ורגישותו כי הוא קדוש למספר דתות אז הדבר הזה במספר הקשרים זה רק בהחלטה של ראש ממשלה, דרג מדיני רלוונטי.

<רז נזרי: אם עולים או לא עולים זה בהחלטה של דרג מדיני.

<רז נזרי: איפה המערכת המשפטית נמצאת פה אם נמצאת פה?

<רז נזרי: היא נמצאת פה בכמה מישורים.

<רז נזרי: קודם כל, המשטרה היא זו שאחראית לסדר הציבורי לפי פקודת המשטרה בכל מקום ולא רק בהר הבית.

<רז נזרי: ודאי בהר הבית, אבל גם ברחביה וגם בתל אביב וגם בראש העין וגם בגבעת שמואל.

<רז נזרי: היא אחראית בכל מקום.

<רז נזרי: בסופו של דבר, המשטרה - אם המפקד הרלוונטי חושב שיש לו מידע מודיעיני שמצדיק סגירת המקום בגלל חשש לחיי אדם סמכותו לפי פקודת המשטרה של מפקד המשטרה להחליט על סגירת מקום בכל מקום.

<רז נזרי: כשאמר השר לוועדה, מה שאני הבנתי, ולכן זה לא סותר, שבגיבוי היועץ המשפטי לממשלה זה לא העניין האם יתפללו או לא יתפללו.

<רז נזרי: היועץ המשפטי לא מקבל את ההחלטה אם יתפללו או לא יתפללו.

<רז נזרי: זה לא ההחלטה שלנו.

מירי רגב: אני יודעת, אנחנו יודעים.

<רז נזרי: ההחלטה היא - - -

מירי רגב: לסגור את ההר או לא לסגור.

<רז נזרי: לא.

<רז נזרי: גם כאשר המפכ"ל או מפקד המשטרה בשטח מחליט לסגור את ההר הוא לא מרים טלפון ליועץ או למשנה.

<רז נזרי: מה כן נעשה?

<רז נזרי: מאחר והדברים האלה תמיד מותקפים בעתירות לבג"צ, בין אם רוצים לעלות נאמני הר הבית, ובין אם פלוני או אלמוני רוצה לעלות, בסיטואציות מסוימות כאשר רוצים לקבל החלטה עקרונית עכשיו נגיד בסוכות יסגרו כי יש מידע, או בתשעה באב יש מידע שערבים יעלו, או שלהיפך, כמו שסוגרים את ההר לערבים בגלל שיש מידע מודיעיני, הדברים האלה נעשים בהתייעצות לפעמים עם משרד המשפטים.

<רז נזרי: למה?

<רז נזרי: כדי שתיוצג התשתית המודיעינית שיש למשטרה שמי שצריך לקבל את ההחלטה זה בעצם הסמכות של הדרג המקצועי במשטרה.

<רז נזרי: הוא מציג כמו בכל דבר ועניין.

<רז נזרי: מאחר וזה אמור להיות מותקף בבג"צ מציג את זה לגורם המשפטי שאמור להגן על זה.

<רז נזרי: זה נעשה בהתייעצות ובדרך כלל מקבלים את העמדה כי מומחי המודיעין והשטח והתוכן זה אנשי המשטרה ולא אנחנו.

<רז נזרי: מה עוד אנחנו עושים?

<רז נזרי: כאשר יש בקשות ספציפיות למניעת כניסה להר הבית של גורמים שיש מידע מודיעי כזה או אחר והשר הזכיר את זה, השר הזכיר על השלילה ועל דילול וכו', הדברים האלה – כאשר יש מידע בעיקר על גורמים פלסטינאים שיש מידע כזה או אחר שמתסיסים, באים אלינו למחלקת הבג"צים.

<רז נזרי: וחלק מהדברים גם מגיעים ליועץ, מאשרים את הדבר הזה.

<רז נזרי: למה מאשרים?

<רז נזרי: כי כל דבר כזה יש עתירה לבג"צ ואנחנו צריכים להגן על זה בבג"צ.

<רז נזרי: לכן, בסופו של דבר, לא היועץ המשפטי לממשלה ולא המשנה מחליטים או לא מחליטים מה יעשו בהר הבית.

<רז נזרי: אנחנו נותנים גיבוי משפטי כשצריך כי זה תפקידנו להחלטות של דרג מקצועי שלפי פקודת המשטרה מפכ"ל וקצין משטרה רלוונטי בכל מקום מוסמך לסגור מקום, גם אם יש התקהלות במקום אחר.

<רז נזרי: לכן, לא לחפש.

<רז נזרי: אני יודע שיותר נוח לגלגל את הכדור הזה.

<רז נזרי: לא עלינו.

מירי רגב: לא, לא.

מירי רגב: זה לא נכון.

מירי רגב: אני רק אומרת שהמשטרה עושה שימוש בעניין הזה של הסדר הציבורי יותר מדי.

מירי רגב: היא סוגרת את ההר יותר מדי.

יהודה גליק: לא הגבת לגבי ההתקהלויות.

<רז נזרי: אני יודע גם שהמשטרה עושה הרבה מאמץ שיעלו.

<רז נזרי: אני יודע שהרבה עלו.

מירי רגב: הכי נוח שלא יהודים על ההר.

מירי רגב: אולי נסגור באמת, אולי בכלל לא יהיו יהודים בירושלים וזהו.

מירי רגב: זה יהיה הכי קל למשטרה.

מירי רגב: לא תהיה בעיה של סדר ציבורי.

מירי רגב: המשטרה לא תצטרך לפעול שם וגמרנו.

מירי רגב: אני רואה סדר ציבורי בזה שהמשטרה אומרת:

מירי רגב: דווקא ברגע שהממשלה קבעה את זה המוסלמים לא ייקבעו לי אם לפתוח או לסגור, וכשיש שעות היהודים יעלו בשעות האלה אל ההר.

מירי רגב: כשהיא לא עושה את זה, המשטרה בעיניי לא מבצעת את תפקידה.

מירי רגב: ואז מה עלה התאנה שלה?

מירי רגב: הערכת מצב.

<רז נזרי: אני לא דובר המשטרה.

מירי רגב: הבנתי, ולכן נעשה על זה דיון ספציפי.

<רז נזרי: זה שיש נתונים על אלפי יהודים שעולים זה כנראה - - -.

<רז נזרי: הרי אם לא היתה שם משטרה יש אפשרות להניח שיהודי אחד לא היה יכול לעלות כי הוא היה מיד יורד כנראה לא בצורתו הראשונית.

מירי רגב: למרות המשטרה אלפי יהודים עולים.

<רז נזרי: זה למרות המשטרה?

<רז נזרי: אני לא יודע.

<רז נזרי: אני לא מציע לאף אחד לנסות לעלות להר הבית בלי משטרה.

<רז נזרי: לדעתי, המשטרה היא זו שמאפשרת.

יהודה גליק: לא התייחסת להתקהלויות.

מירי רגב: ההתקהלויות והמגדפים על ההר.

<רז נזרי: המגדפים על ההר - אדוני, אני לא מכיר את הדבר הזה.

מירי רגב: מה אתה לא מכיר?

מירי רגב: הממ"ז פריינטה אמר שיש שם נשים בשחור, כולל - -

יהודה גליק: תבוא להר הבית אתה תכיר, תאמין לי.

<רז נזרי: אני לא נוהג לעלות להר הבית.

מירי רגב: - - כולל אבי ביטון שאמר שיש שם נשים בשחור שהן ממומנות על-ידי התנועה האסלמית ועכשיו זה צריך להיות בטיפול היועמ"ש.

<רז נזרי: אני מצטער שאני לא מכיר כל משפט שאומר בכל רגע נתון הממ"ז.

<רז נזרי: אני אשתדל לשפר את זה.

<רז נזרי: אני לא מכיר את הדבר הזה כעובדה.

<רז נזרי: מה שאני כן מכיר, לא מזמן היתה עבודה מולנו של משרד הבט"פ והמשטרה לגבי נוהל עבודה - והנה, הממ"ז החדש מכיר את זה - נוהל טיפול בהפרות חוק בהר הבית.

<רז נזרי: הדבר הזה בשבועות האחרונים אושר על ידינו.

<רז נזרי: המשטרה הציגה בעיות שיש.

<רז נזרי: נתנו כלים משפטיים גם ברמת העבירות הרלוונטיות, גם ברמת סמכויות, גם במישור הפלילי וגם במישור המינהלי של מניעת גישה וכו'.

<רז נזרי: זה מה שאני מכיר ואני רואה שהממ"ז מכיר את זה גם כן.

<רז נזרי: נושא של התקהלויות, עבירות ספציפיות, לא מוכר.

מירי רגב: אנחנו נעביר את זה.

<רז נזרי: ככל שזה יופנה אלינו הייעוץ המשפטי ולפרקליטות הדבר הזה ייבחן וניתן את הדעת.

<רז נזרי: אנחנו כמובן רואים את תפקידנו כלתת את הגיבוי המשפטי להחלטת ממשלה.

<רז נזרי: הממשלה החליטה שיהודים יעלו להר הבית, זכותנו לממש את הזכות הזו.

<רז נזרי: גם במישור המשפטי, אגב.

<רז נזרי: חופש הפולחן זה גם ליהודים, לא רק ערבים.

מירי רגב: מאה אחוז, זה מה שאנחנו רוצים לדעת.

מירי רגב: זה מה שאני רוצה שהממ"ז ישמע והמפכ"ל, שאתם תאפשרו לממש את זכותם של היהודים לעלות להר הבית.

<אביעד ויסולי: תעביר את זה למשטרה.

<אביעד ויסולי: הם לא שמעו על זה.

<רז נזרי: המשטרה יודעת את זה.

<רז נזרי: מר ויסולי, חופש הפולחן הוא גם ליהודים.

<רז נזרי: כפי שאמרתי, המשטרה היא זו שמאפשרת ליהודים לעלות להר הבית.

<רז נזרי: נו באמת - אתם חושבים שיעלו יהודים להר הבית בלי המשטרה?

מירי רגב: הבנתי את תשובתו של המשנה היועמ"ש.

מירי רגב: יש כאן שני נושאים: אחד, הוועדה מבקשת התייחסות של המשנה ושל היועמ"ש לעניין הפרות הסדר והנשים בשחור על ההר ועל המגדפים, על מה שקורה שם.

מירי רגב: המשנה ליועמ"ש אמר מאוד פשוט שהוא רוצה שחופש הפולחן יהיה למוסלמים וליהודים כאחד.

מירי רגב: מי שאמור לממש את המדיניות הזו זה המשטרה, נקודה.

מירי רגב: ניסים הסמפכ"ל, בבקשה.

<ניסים מור: תודה.

<ניסים מור: קודם כל, לטעמי המאמץ כרגע זה להחזיר את השקט ואת הביטחון וצריך שכולם יירתמו לטובת המאמץ הזה.

<ניסים מור: אני אומר שהמשטרה יודעת להתמודד עם האירועים מהסוג הזה.

<ניסים מור: יש לה מפקדים מנוסים, יש לה יחידות ושוטרים מנוסים.

<ניסים מור: אנחנו כבר נדרשנו בעבר לאירועים מהסוג הזה.

<ניסים מור: המשטרה לא נשענת על אדם כזה או אחר והיא יודעת להתנהל במצבים האלה.

<ניסים מור: בזמן האחרון או בימים האחרונים יש המון פניות גם אלינו לגבי עלייה לירושלים.

<ניסים מור: אני אומר באופן חד-משמעי, אפשר לעלות לירושלים.

<ניסים מור: יש שוטרים שייתנו ביטחון לכל מי שעולה.

<ניסים מור: אני חושב שכאן על השולחן הזה צריכות להצטרף אמירות לגבי העלייה לירושלים כי אנחנו נבטיח את שלומם וביטחונם של כולם.

<ניסים מור: אני רוצה לומר שאנחנו כל הזמן בודקים ובוחנים את עצמנו.

<ניסים מור: אנחנו לא מתביישים כשיש תקלות וכשיש בעיות.

<ניסים מור: הנושא של הקמת מרחב קדם והטכנולוגיות – זה לא משהו שאירע אתמול בבוקר.

<ניסים מור: אלו דברים שנעשים בשוטף מתוך הבנה של הרגישות והחשיבות של ירושלים.

<ניסים מור: אני רוצה לומר כמה דברים שמנחים אותנו ועלו כאן לגבי ירושלים.

<ניסים מור: קודם כל, אנחנו עובדים ומתנהלים על-פי שיקולים מקצועיים, נקודה.

<ניסים מור: אני לא יודע מאיפה כל האמירות של השפעות מגורמים חיצוניים.

<ניסים מור: כל השיקולים הם שיקולים מקצועיים על-פי חוק ועל פי דין.

<ניסים מור: שנית, אנחנו ערניים ורגישים בירושלים יותר מכל מקום אחר.

<ניסים מור: המפקדים בירושלים, ובייחוד במקומות המרכזיים, נבחרים בקפידה מתוך הבנת הרגישות, כך שבהחלט ירושלים תמיד נמצאת אצלנו בקשב ובהתייחסות.

<ניסים מור: כעת המשטרה כולה רתומה לטובת המאמץ.

<ניסים מור: אני מאמין שאנחנו נעמוד במשימות שעומדות בפנינו.

<ניסים מור: אנחנו עשינו את זה בעבר ונעשה את זה בשום שכל כמו שעשינו גם בפעמים הקודמות.

<ניסים מור: תודה לכם.

מירי רגב: תודה לך, הסמפכ"ל.

<מאיר אינדור: אפשר שאלה קצרה?

מירי רגב: לא, לא.

מירי רגב: השר, בבקשה.

יצחק אהרונוביץ': חבר הכנסת אזולאי, נדמה לי שלא היית פה אבל אני אחזור על זה.

יצחק אהרונוביץ': אתה שואל: איפה המדיניות?

יצחק אהרונוביץ': המדיניות שלי היא ברורה: אכיפת חוק בכל חלקי העיר – יהודים, ערבים – כמו בתל אביב, כמו בשדרות.

יצחק אהרונוביץ': אכיפת חוק שוויונית ואין פה מדיניות של או תיכנסו או לא תיכנסו.

יצחק אהרונוביץ': אמרתי את זה כמה פעמים.

יצחק אהרונוביץ': המדיניות שלי היא ברורה, חדה, וחבל לדבר עליה פעם שנייה.

יצחק אהרונוביץ': דבר שני, אני גם קורא פה לבוא לבקר בירושלים.

יצחק אהרונוביץ': מאוד חשובה לי ירושלים.

יצחק אהרונוביץ': ראיתי את העיר העתיקה ביום שישי וראיתי אתמול בלילה את הרכבת הקלה.

יצחק אהרונוביץ': אנשים נמצאים שם.

יצחק אהרונוביץ': ליצור באמת תמונה לא נכונה לתושבי ירושלים או לעיר ירושלים זה לא נכון.

יצחק אהרונוביץ': הקריאה שלי היא לבוא ולבקר ואבטחה תינתן בעת הצורך.

דוד אזולאי: אדוני השר, כולל הר הזיתים.

יצחק אהרונוביץ': בוודאי, בוודאי.

יצחק אהרונוביץ': הדבר השלישי, צריך להגיד מילה באמת טובה ומקצועית לירושלים, למחוז ירושלים.

יצחק אהרונוביץ': נכון לרגע זה אפס הרוגים.

יצחק אהרונוביץ': אחרי אירועים קשים, מורכבים, אפס הרוגים.

יצחק אהרונוביץ': אני לא צריך להגיד לכם מה זה הרוג ואיפה זה יכול להביא אותנו.

<אביעד ויסולי: שתי הרוגות בטרור, זה אפס הרוגים?

<מאיר אינדור: אפס הרוגים?

<מאיר אינדור: אה, אתה מתכוון אצל אלה שזורקים אבנים.

יצחק אהרונוביץ': אלמגור, לגבי הנושא – פתחתי בהשתתפות בצער לגבי השניים אז אל תגידו לי דברים.

יצחק אהרונוביץ': אני אומר לגבי הכוחות שמתמודדים עם אירועי הפרות הסדר.

יצחק אהרונוביץ': לגבי השניים – אני כבר גיניתי ואמרתי, וגם אמרתי אם צריך להרוס את הבית או לאטום אני בעד.

יצחק אהרונוביץ': גם את זה אמרתי.

יצחק אהרונוביץ': הדבר האחרון, אני רוצה להגיד מילה טובה לשוטרי המחוז, ללוחמי משמר הגבול, למתנדבים, ולכל מי שנוטל חלק.

יצחק אהרונוביץ': מגיעה להם מילה טובה והכרעה.

יצחק אהרונוביץ': תודה רבה.

מירי רגב: תודה.

מירי רגב: אני מבקשת לסכם את הדיון.

<מאיר אינדור: אפשר, בבקשה, שאלה אחת.

מירי רגב: אלמגור, לא.

מירי רגב: תאמין לי שנעשה עכשיו דיונים.

<מאיר טל: מירי, בנושא התקציב של קדם.

<מאיר אינדור: אז אולי שמתי דן ידבר וישאל את השאלה.

מירי רגב: לא סיימנו את הדיונים על מזרח ירושלים.

<מאיר טל: אמרת שתדברי עם האוצר על התקציב.

מירי רגב: קודם כל, אני שמחה על האמירות על לשמור על השקט.

מירי רגב: חשוב לשמור על השקט, אבל אסור לקנות את השקט.

מירי רגב: אסור שהשקט יהיה עלה תאנה שלנו כדי לא להתמודד עם הבעיות האמיתיות במזרח ירושלים ובהר הבית.

מירי רגב: לשמור על השקט זה עם התמודדות עם הבעיות ולהגיד: לא לאלימות, לא לצד המוסלמי ולא לצד היהודי.

מירי רגב: כשאומרים שאנחנו רוצים שקט אבל קונים שקט זה המצב.

מירי רגב: השר, אני היום הולכת לראש הממשלה בסוגיות האלה עם הצעה שלנו יש שלא שיתפתי אותך בה על איך אנחנו חושבים שצריכה להיות תפיסת הביטחון במזרח ירושלים ובהר הבית.

מירי רגב: כבוד השר, אני אומרת לך שדווקא הרצון שלנו לנסות לעשות כאילו שיהיה בשקט ונסגור את ההר ונדלל את ההר, כל הדברים האלה בסופו של דבר יביאו לנו למצב שאנחנו לא רוצים שיהיה, לאינתיפאדה בירושלים.

מירי רגב: האינתיפאדה תחזור מצד היהודים והערבים כי אין צדק בין היהודים והערבים.

מירי רגב: הצדק - זה אומר לא לאלימות לא מצד היהודים ולא מצד הערבים.

מירי רגב: הצדק אומר: יהודי יכול לעלות להר הוא יעלה על ההר ולא יסגרו לו את ההר ויגידו לי מדללים.

מירי רגב: לא מעניין אותי הדילול.

מירי רגב: אותי מעניין שבשעתיים שהוא צריך לעלות הוא יעלה להר – זהו.

מירי רגב: אין מה לעשות, זה הצדק - חופש הפולחן ליהודי ולערבי כאחד.

מירי רגב: אני אישית לא צריכה לעלות על ההר.

מירי רגב: יש לי יכולת לדבר עם הקדוש ברוך הוא ישירות, בלי לעלות על ההר, בלי ללכת לכותל, בלי לעשות שום דבר.

מירי רגב: אבל מי שרוצה לעלות להר צריך לעלות להר.

מירי רגב: מזה מתחילות הבעיות שלנו, מהיכולת שלנו להיכנס באופן יזום לעיסאוויה ולשכונות הערביות ולנקות שם את הנשק בלתי חוקי, להגיע לחתירה למגע - בדיוק מה שאתה אמרת לשוטרים ולמפקדים.

מירי רגב: זה היכולת שלנו להחזיר את השקט, ולא להגיד: לא ניכנס לעיסאוויה עכשיו כי עכשיו שקט בעיסאוויה.

מירי רגב: אין שקט בעיסאוויה, הם מתכננים את ההתפרעות הבאה.

מירי רגב: לכן, הערכת המצב שצריכה להיות כאן היא לא הערכת מצב כעלה תאנה, אלא הערכת המצב שצריכה להיות זה כניסה יזומה, חתירה למגע.

מירי רגב: כן, שקט תמורת זה שערבים ויהודים יתנהגו על-פי החוק ונאכוף את החוק בכל השכונות.

יהודה גליק: שלא ישרפו תחנות משטרה בהר הבית.

<קריאה: וגם לא מסגדים.

מירי רגב: תודה.

מירי רגב: המתווה של תגבור כוחות, כניסה יזומה, טכנולוגיה, יוצג גם על-ידי אבי מנדלבליט פה בוועדה.

מירי רגב: יוזמן כדי לשמוע ממנו כמה כסף הם מוסיפים ומתי הכסף מגיע.

מירי רגב: כל סוגיית הענישה והחמרת הענישה – אני שמחה שהצגת פה את מה שהצגת, רז.

מירי רגב: אני רק מקווה שזה יבוא לידי יישום וביטוי.

<רז נזרי: זה כבר בא ומגיע.

<רז נזרי: פרקליטות המחוז נמצאת פה.

מירי רגב: מצוין.

<מאיר טל: מירי, למה לא עוצרים את ראשי הארגונים של פת"ח וחמאס?

<קריאה: ולהב"ה.

מירי רגב: סליחה.

מירי רגב: אנחנו נקיים ועדה משותפת, כמו שאמרנו, לוועדת החוץ והביטחון ולוועדת הפנים בנושא מזרח ירושלים בשיתוף השב"כ ונראה כיצד אנחנו מביאים לידי ביטוי ומפקחים על פעילות המשטרה והשב"כ.

מירי רגב: מנהלת הוועדה, אנחנו נקיים נקודתי – אחד, הר הזיתים.

מירי רגב: שתיים, מרחב קדם, שלוש, קדמת ציון, ארבע, הר הבית, כולל התייחסות של היועמ"ש בעניין ההפרעות והנשים בשחור על ההר.

מירי רגב: אלה הם הנושאים שעליהם נקיים דיונים נפרדים.

<מאיר אינדור: א

<מאיר אינדור: בטחת קו הרכבת – תוסיפי את זה.

מירי רגב: אני מבקשת להודות לשוטרים ולוחמי מג"ב שעושים עבודה מצוינת.

מירי רגב: אני יודעת שהלוואי והיו לנו יותר שוטרים ויותר כוחות משטרה ויותר מג"בניקים.

מירי רגב: אני יודעת שהם אמיצים והם רוצים לפעול.

מירי רגב: ראינו את התוכניות וזה מראה שהם לא רוצים להיות בידיים כבולות.

מירי רגב: הם כן רוצים לפעול.

מירי רגב: השר, אני מקווה שההנחיות שלך למטה המשטרה ולמפכ"ל - הם מקשיבים והם שומעים וגם היועמ"ש שומר.

מירי רגב: אין כאן עלה תאנה.

מירי רגב: אנחנו צריכים לאפשר את יישום הנחיות הממשלה.

מירי רגב: בהזדמנות זו אני רוצה שוב להודות לממ"ז ירושלים היוצא יוסי פריינטה על עשייתו ולברך ולאחל הצלחה לממ"ז הנכנס מתוך תקווה שנחזיר את השקט לירושלים.

מירי רגב: ירושלים היא בירתנו המאוחדת לנצח נצחים.

מירי רגב: יש לשמור על מקומה ועל השקט בה.

מירי רגב: תודה רבה לכולם.